text:
Wase 88
Na ivakatakila sa soli yani mai vei Josefa Simici na Parofita mai Katiladi, Oaio, ena 27 kei na 28 ni Tiseba 1832, kei na 3 ni Janueri, 1833. Sa vakatoka na Parofita me “‘drau ni olive’ … sa beti mai na Kau ni Parataisi, na nona itukutuku ni veivakacegui na Turaga ki vei keda.” A soli na ivakatakila ni oti na nodra masumasu “yadua kei na masu ena domolevu vua na Turaga me vakatakila na lomana me baleta na kena tarai cake ko Saioni,” ena dua na koniferedi.
1–5, Era na rawata na Yalododonu yalodina na Dauveivakacegui, sai koya na yalayala ni bula tawamudu; 6–13, Sa liutaki ka lewai na ka kecega ena rarama i Karisito; 14–16, Sa yaco rawa na Tucake Tale ena vuku ni Veivueti; 17–31, Na nodra talairawarawa ki na lawa vakasilesitieli, teresitieli se na tilesitieli, sa na vakarautaki ira na tamata ki na veimatanitu oqori; 32–35, Era na dukadukali tiko ga ko ira sa lomadra me ra ia tiko na ivalavala ca; 36–41, Sa tu na lawa me cicivaki kina na veimatanitu kecega; 42–45, Sa virikotora na Kalou na lawa ni veika kecega; 46–50, Sa na qai kila na Kalou na tamata; 51–61, Na vosa vakatautauvata ni dua na itaukei ni were sa talai ira na nona tamata ki na were, ka qai sikovi ira yani; 62–73, Toro voleka yani vua na Turaga, ko na qai raica na Matana; 74–80, Dou vakatabui kemudou ka veivakavulici vakai kemudou ena ivakavuvuli ni matanitu; 81–85, Na tamata yadua sa rogoca na vunau, me vunauci ira sara na wekana; 86–94, Sa vakaraitaki na nona lesu mai na Turaga ena yaco ni ivakatakilakila e so, na tavuki ni vanua kei na agilosi; 95–102, Era sa tucake veitaravi mai na sa mate ena domo ni nodra davui na agilosi; 103–116, Sa tukuni tale ga ena domo ni nodra davui na agilosi na vakalesui mai ni kosipeli, na lutu nei Papiloni, kei na nona ivalu na Kalou levu; 117–126, Dou segata sara mo dou vuli ka kila ka; dou tauyavutaka na vale ni Kalou (na valetabu) ka mo dou vakaisulutaki kemudou ena ivau ni loloma uasivi; 127–141, Sa virikotori na ivakarau ni nodra Koronivuli na Parofita, kei na cakacaka vakalotu ni veivui yava.
1 Sa kaya vakaidina vakaoqo na Turaga vei kemudou sa soqoni vata mai mo dou rogoca na nona lewa me baleti kemudou:
2 Raica, sa ka talei vua na nomudou Turaga na ka oqo, ka ra sa areki kina na agilosi ena vukumudou; io sa rogo yani na bsoli ka ni loloma ni nomudou masu ki na daligadra na Turaga ni cSaboca, ka sa volai ena divola ni yacadra ko ira sa vakatabui, io ko ira ena vuravura vakasilesitieli.
3 Ia, au na tala yani vei kemudou e dua tale na aDauveivakacegui, io vei kemudou na wekaqu, me tiko e lomamudou, io na bYalo Tabu ni yalayala; ia oqo na Dauveivakacegui tale ka dua ka’u a yalataka vei iratou na noqu tisaipeli, me vaka sa vakadinadinataka ko Joni.
4 Raica na Dauveivakacegui oqo sai koya na yalayala ni abula tawamudu au sa solia vei kemudou, io na blagilagi ena matanitu silesitieli;
5 Na lagilagi oqori sai koya na nona lotu na aUlumatua, io na lotu ni Kalou, o koya sa savasava duadua mai na ka kecega, ena vukui Jisu Karisito na Luvena—
6 Raica sai akoya sa lako cake, sai koya tale ga sa lako bsobu mai ki ra sara, a sa ckila na ka kecega ko koya ka sa curuma na ka kecega; io na drarama ni dina;
7 Io na dina sa serau. Sai koya oqo na ararama i Karisito. Me vaka ni sa tiko ena matanisiga, kei na rarama ni matanisiga, kei na kena kaukauwa sa bbuli mai kina.
8 Me vaka talega ni sa tiko ena vula, ka sa rarama ni vula, kei na kena kaukauwa sa buli mai kina;
9 Me vaka talega kina na rarama ni kalokalo, kei na kena kaukauwa sa buli mai kina;
10 Kei na vuravura talega, kei na kena kaukauwa, io na vuravura sara ga ko atucake tu kina.
11 Kei na rarama sa cila, ka sa vakararamataki iko, sa mai vua sa vakararamataka na matamu, sai koya na rarama vata ga sa vakabulabulataka na nomu akila ka;
12 Sai koya na ararama sa cila mai na iserau ni Kalou me bvakasinaita na maliwa lala—
13 Ia na rarama oqo sa tiko ena ka akecega; sa solia na bbula ki na ka kecega, sai koya na clawa sa cicivaki kina na ka kecega; io na kaukauwa ni Kalou o koya sa tiko ena nona itikotiko vakaturaga, o koya sa tiko ena lomasere ni gauna tawamudu, ka sa tiko ena ka kecega.
14 Oqo, au sa kaya vakaidina vei kemudou, ena vuku ni aveivueti sa vakayacori vei kemudou, sa yaco kina na tucake tale mai na mate.
15 Ia na ayalo kei na byago sa yaco me tamata cvakayalo.
16 Kei na atucake tale mai na mate sai koya na vueti ni yalo.
17 Ia na vueti ni yalo sa rawa ena vukui koya sa vakabulabulataka na ka kecega; e lomaserena sa yalataki kina ni ra na taukena na avanua ko ira sa bdravudravua kei ira sa cyalomalua.
18 O koya, sa dodonu kina me vakatabui mai na veika kecega e sega ni dodonu, me vakarautaki kina ki na lagilagi avakasilesitieli;
19 Ia ni sa vakayacori oti na inaki a buli kina, ena qai vakaisalataki vakatui ena alagilagi, io ena iserau ni Kalou na Tamada;
20 Ia era na ataukena me sega ni mudu ka sega ni mudu na yago ena matanitu silesitieli; ni sai koya oqori na binaki a caka ka tauyavu kina, kei na inaki oqori sa cvakatabui kina.
21 Ia ko ira sa sega ni vakatabui ena lawa au sa solia vei kemudou, io na lawa i Karisito, sa dodonu me ra vakaivotavota ena dua tale na matanitu, io na matanitu teresitieli, se na matanitu tilesitieli.
22 Raica ko koya sa sega ni rawa ni muria na alawa ni matanitu silesitieli, ena sega ni tiko rawa ena lagilagi vakasilesitieli.
23 Kei koya sa sega ni rawa ni muria na lawa ni matanitu teresitieli, ena sega ni tiko rawa ena lagilagi avakateresitieli.
24 Kei koya sa sega ni rawa ni muria na lawa ni matanitu tilesitieli, e na sega ni tiko rawa ena lagilagi avakatilesitieli; o koya sa sega ni ganiti koya kina e dua na matanitu vakalagilagi. Ia me sa na tiko kina ena dua na matanitu ka sega ni matanitu vakalagilagi.
25 Kei na dua tale, au sa kaya vakaidina vei kemudou, sa muria tiko ko avuravura na lawa ni matanitu silesitieli, raica sa vakayacora na inaki a buli kina, ka sa sega ni talaidredre ki na lawa—
26 O koya, ena avakatabui kina; io, e dina ni na qai bmate, ena vakabulabulataki tale, io ena vosota na kaukauwa sa vakabulabulataki kina, ka ra na ctaukena na dyalosavasava.
27 E dina ga era na mate, ia era na atucake tale, ena yago bvakayalo.
28 Ko ira na yalo vakasilesitieli era na rawata na yago vata ga era a taukena eke; io dou na rawata na yagomudou, ia na nomudou alagilagi sa lagilagi ni yago dou sa bvakabulabulataki kina.
29 Koi kemudou sa vakabulabulataki ena dua na ivakatagedegede ni lagilagi avakasilesitieli, dou na qai rawata na kena vata ga oqori, io sa rawa ni ra rawata taucoko sara.
30 Ia ko ira tale ga sa vakabulabulataki ena dua na ivakatagedegede ni lagilagi avakateresitieli, era na rawata vakaidina na kena isau, io sa rawa ni ra rawata taucoko sara.
31 Kei ira talega sa vakabulabulataki ena dua na ivakatagedegede ni lagilagi avakatilesitieli, era na rawata vakaidina na kena isau, io sa rawa ni ra rawata taucoko sara.
32 Kei ira talega na kena vo era na avakabulabulataki; ia, era na dui lesu tale ki na nodra tikina, me ra marautaka na veika era bvinakata me ra rawata, baleta ni ra a sega ni vinakata me ra marautaka na kena a dodonu me ra rawata.
33 A cava na kena yaga vua na tamata kevaka sa soli tu na isolisoli me nona, ka qai sega ni taura? Raica, sa sega ni marautaka na isolisoli sa soli vua, io sa sega tale ga ni marautaki koya sa solia.
34 Kei na dua tale, au sa kaya vakaidina vei kemudou, na veika sa cicivaki ena lawa ena maroroi talega ena lawa, ka na vakataucokotaki ka avakatabui talega kina.
35 Ia ko koya sa abeca e dua na lawa, ka sega ni muria na lawa, ia sa segata me muria ga na lomana, ka sa lomana me ia tiko ga na ivalavala ca, ka sa bula tiko ga ena ivalavala ca, ena sega ni vakatabui ena lawa, io ena sega tale ga ena bloloma cecere, na clewa dodonu, se na lewa. O koya, era na ddukadukali tiko ga kina.
36 Raica sa tu na lawa ni veimatanitu kecega;
37 Ia sa levu tu na amatanitu; ni sa tu ena maliwa lala kecega eso na matanitu, ka sa tu ena veimatanitu kecega eso na maliwa lala, io na matanitu lelevu se na matanitu lalai.
38 Ia na matanitu kecega sa tu na kena alawa; ia na lawa kece sa tu na kena ivakarau kei na ka sa vauci kina.
39 Ia ko ira kecega sa sega ni muria na kena aivakarau, era sa sega ni bvakadonui.
40 Ni veika avuku e rau na sala vata ga kei na veika vuku; na byalomatua ena ciqoma na yalomatua; na cdina sa rekitaka ga na dina; na divalavala savasava ena taleitaka ga na ivalavala savasava; na erarama sa sala vata ga kei na rarama; na loloma cecere sa ftokona ga na loloma cecere, ka kaya ni sa nona ko ira na nona; raica ena vakayacori ga na lewa dodonu ka kaya ni sa nona ko ira na nona; ia na lewa sa liu e matai koya sa tiko ena itikotiko vakaturaga ka sa liutaka tiko ka vakayacora na ka kecega.
41 Raica sai koya sa akila na ka kecega; sa tu e matana na ka kecega, ka vakavolivoliti koya na ka kecega; io sa ubia na ka kecega, ka sa tiko ena ka kecega, ka lako sivita na ka kecega; sa vakavolivolita na ka kecega; raica sa vu mai vua ka baleti koya na ka kecega, io na Kalou sa sega ni mudu ka sega ni mudu!
42 Kei na dua tale, au sa kaya vakaidina vei kemudou; sa virikotora ko koya na lawa ena ka kecega; era sa veitosoyaki kina ena kedra agauna kei na kedra yabaki;
43 Ka sa tudei tu na nodra dui sala, io na sala mai lomalagi kei vuravura, io na vuravura oqo kei na vuravura tale eso.
44 Ka ra sa dui aveivakararamataki ena nodra dui gauna kei na nodra dui draki, ena nodra dui miniti, ena nodra dui auwa, ena nodra dui siga, ena nodra dui macawa, ena nodra dui vula, ena nodra dui yabaki—na veigauna kece oqori sa bdua ga na yabaki vua na Kalou, ia e sega ni vakakina vua na tamata.
45 Sa sowiri ko vuravura ena nona itosotoso, ka sa solia na nona rarama na amatanisiga ena siga, ka solia na nona rarama na vula ena bogi, sa solia vaka talega kina na nona rarama na kalokalo, ni ra sa sowiri voli ena lagilagi, ena loma ni nona bkaukauwa na Kalou.
46 Meu na vakatauvatana beka kei na cava na veimatanitu oqo mo dou kila kina?
47 Raica, ko ira kecega era sa dui matanitu, ia na tamata sa raica e dua vei ira se dua sa lailai sara, sa araica tiko na lagilagi kei na kaukauwa ni Kalou.
48 Au sa kaya vei kemudou, dou sa raici koya vakaidina; e dina, ni a lako mai ko koya vei ira na anona ka qai sega ni kilai.
49 A sa cilava na butobuto na ararama, ia na butobuto sa sega ni kunea; ia ena yaco na siga dou na bkila kina na Kalou, ni dou sa vakabulabulataki ki vua mai vua.
50 Dou na qai kila ni dou sa raici au, ka kila ni sai Au, ka ni sai Au na rarama dina sa tu vei kemudou, ka dou sa tu vei au; ia kevaka e sega dou sa ka wale ga.
51 Raica, au na vakatautauvatana na veimatanitu oqo kei na dua na tamata sa tu e dua na nona were, a sa talai ira yani na nona tamata me ra la’ki cukita.
52 A sa kaya vua na imatai: Mo lako ko iko ka cakacaka ena were, ia ena imatai ni auwa, au na qai lako yani vei iko, ia ko na raica na marau e mataqu.
53 A sa kaya vua na kena ikarua: Mo lako tale ga ko iko ki na were, ia ena ikarua ni auwa, au na qai lako yani vei iko ena marau e mataqu.
54 Ka sa vaka tale ga kina vua na ikatolu, sa kaya kina: Au na qai lako yani vei iko;
55 Kei na ikava, ka vaka tiko kina me yacova na ikatinikarua.
56 Ia sa qai lako yani na itaukei ni were vua na imatai ena imatai ni auwa, a sa tiko vata kei koya ena loma ni auwa oqori, raica sa marau ko koya ni sa raica na mata ni nona turaga.
57 Oti sa qai toki mai vua na imatai me lako talega vua na kena ikarua, kei na kena ikatolu, kei na kena ikava, ka vaka tiko kina me yacova na ikatinikarua.
58 Ka sa vakaoqori na nodra ciqoma kece na rarama ni matai koya na nodra turaga, na tamata yadua ena nona auwa, kei na nona gauna lokuci, kei na nona gauna donu—
59 A sa tekivu vua na imatai, ka vaka tiko kina me yacova na aiotioti, ka vakakina mai vua na iotioti ki vua na imatai, kei na imatai vua na iotioti;
60 Io na tamata yadua ena nodra veitarataravi, me yacova ni sa oti na nodra dui auwa, io me vaka sa vakarota na nona turaga, io me vakalagilagi na nona turaga ena vukuna kei koya ena vuku ni nona turaga, io me ra vakalagilagi kecega.
61 Ia, au na vakatautauvatataka ki na vosa vakatautauvata oqo na veimatanitu oqo, kei ira na alewena—na matanitu yadua ena kena auwa, kei na kena gauna lokuci, kei na kena draki donu, io me vaka na lawa sa virikotora tu na Kalou.
62 Kei na dua tale, au sa kaya vakaidina vei kemudou, na awekaqu, au sa tukuna na veika oqo mo dou bvakananuma e lomamudou, vata kei na ivakaro au sa solia vei kemudou, mo dou cmasuti au niu sa tu voleka vei kemudou—
63 Dou atoro voleka mai vei au ka’u na qai toro voleka yani vei kemudou; dou bvakasaqarai au vagumatua dou na qai ckunei au; dou kerekere ka na soli vei kemudou; dou tukituki ka na dolavi vei kemudou.
64 Ia na ka kecega dou sa akerea vei Tamaqu ena yacaqu ena soli vei kemudou, io na veika me bganiti kemudou;
65 Ia kevaka dou sa kerea na ka sa sega ni aganiti kemudou, ena vuki me bvakacacani kemudou.
66 Raica, na ka dou sa rogoca sa vaka na adomona e dua sa kacikaci ena loma ni lekutu—ena loma ni lekutu, baleta ni sega ni rawa ni dou raici koya—na domoqu, baleta ni domoqu e bYalo; na Yaloqu sai koya na ka dina; na cdina e tudei ka sega na kena icavacava; ia kevaka sa tu vei kemudou, dou na bula sautu sara.
67 Ia kevaka sa avakatabakidua na matamudou ki na noqu blagilagi, ena vakasinaiti ena rarama na yagomudou taucoko, ka na sega na tikimudou e butobuto; ia na yago sa vakasinaiti tu oqori ena rarama ena ckila na ka kecega.
68 O koya, mo dou avakatabui kemudou me vagolei kina vakatabakidua vua na Kalou na nomudou bvakanananu, ka me yaco mai kina na veisiga mo na craici koya; ni na cereka na ilati ni matana vei iko, ia ena yaco ena nona gauna ga, ena sala sa kilikili vua, ka me vaka na nona lewa.
69 Dou nanuma na iotioti ni noqu yalayala cecere vei kemudou; dou biuta tani vakayawa sara mai vei kemudou na vakanananu asega na betena kei na bdredredre vakasivia.
70 Dou tiko mada, dou tiko mada eke ka kaciva kina e dua na soqoni tabu, io me ra soqoni mai kina ko ira era a tauyavutaka na cakacaka ni matanitu oqo.
71 Me ra masuta na Turaga o ira era a aveivakasalataki kina ena nodra veilakoyaki voli, me ra vakasamataka e yalodra na ivakasala sa soli vei ira, me tei dua mada na gauna.
72 Raica ka rogoca, au na taqomaka na nomudou qele ni sipi, io au na kacivi ira na italatala qase ka tala yani vei ira.
73 Raica, au na kitaka kusarawa na noqu cakacaka ena kena gauna.
74 Kau na tukuna vei kemudou, dou a tauyavutaka na acakacaka ena iotioti ni matanitu oqo, e dua na ivakaro mo dou vakasoqoni kemudou vata, dou cokonaki kemudou, ka vakarautaki kemudou, ka bvakatabui kemudou; io, dou vakasavasavataka sara na lomamudou, ka csavata na ligamudou kei na yavamudou e mataqu, meu dvakasavasavataki kemudou kina;
75 Me rawa niu vakadinadinataki kemudou kina vua na aTamamudou, na nomudou Kalou, ka noqu Kalou, ni dou sa savasava mai na nodra dra na itabatamata caka ca oqo; io me’u vakayacora kina na iotioti ni noqu yalayala cecere vei kemudou ena gauna ka’u sa lewa.
76 Au sa vakaroti kemudou tale ga mo dou ia tiko ga na amasumasu kei na blolo mai na gauna oqo ka lako yani.
77 Kau sa solia talega vei kemudou e dua na ivakaro mo dou aveivakavulici vakai kemudou ena bivakavuvuli ni matanitu.
78 Ia mo dou gumatua sara ena veivakavulici ena qai tiko vata kei kemudou na noqu aloloma soli wale, mo dou bdusimaki vakavinaka cake kina ena vuli, ena ivakavuvuli, ena ivunau, ena lawa ni kosipeli, kei na veika kece e baleta na matanitu ni Kalou, e dodonu mo dou kila;
79 Na veika ruarua mai alomalagi kei vuravura, kei na rukui vuravura; na veika sa oti yani, na veika ni gauna oqo, kei na veika ena qai yaco mai ena dua na gauna lekaleka; na veika ena noda vanua, na veika mai vanua tani; na nodra bveivaluvaluti ka kidroa na veimatanitu, kei na lewa sa tau tu me baleta na vanua oqo; kei na kila ka talega me baleta na veivanua kei na veimatanitu—
80 Me rawa ni dou sa vakarau tu ena veika kecega, ena gauna au na talai kemudou yani kina mo dou vakalevulevuya na ilesilesi au sa lesi kemudou kina, kei na ilesilesi au sa lesia vei kemudou.
81 Raica, au sa talai kemudou yani mo dou wasea na nomudou aivakadinadina ka vunauci ira na tamata, ka sa yaco kina me nona itavi na tamata yadua sa vunauci me bvunauca na wekana.
82 O koya, sa na sega kina na nodra iulubale, ia ena saumi e uludra na nodra ivalavala ca.
83 Raica ko koya sa avakasaqarai au bkusarawa, ena kunei au vakaidina, io au na sega ni biuti koya.
84 O koya, mo dou tiko mada ka cakacaka vagumatua, me rawa kina ni dou na vakataucokotaki ena nomudou itavi mo dou lako yani vei ira na aMatanitu Tani ena iotioti ni gauna, vei ira kecega ena cavuta mai na yacadra na Turaga, me ra bvauca vata na lawa ka dregata na ivakadinadina, ka vakarautaki ira na yalododonu ki na auwa ni veilewai ena qai yaco mai;
85 Me kakua kina ni yaco ki yalodra na cudru ni Kalou, na aveivakarusai ni veika vakasisila sa waraki ira tu na tamata dau caka ca, ena vuravura oqo kei na vuravura sa bera mai. Au sa kaya vakaidina vei kemudou, me ra ia tiko ga na cakacaka ena were ni vaini ko ira na italatala qase taumada, me yacova ni sa bkacivi ira na gusu ni Turaga, ni sa bera ni yaco mai na nodra gauna; e sa bera ni csavasava na nodra isulu mai na nodra dra na itabatamata oqo.
86 Ia mo dou tudei sara ena aveisereki dou sa bgalala rawa mai kina; dou kakua tale ni ctacori ena divalavala ca, ia mo dou evakasavasavataka tiko na ligamudou me yacova ni sa lako mai na Turaga.
87 Raica ena sega mada ni oti e vica na siga sa na asakure ka tataivatia ko bvuravura vaka ka vaka me vaka na tamata mateni; ka na vunia na matana na cmatanisiga, ena sega ni via solia mai na rarama; ena damudamu me vaka na ddra na vula; era na rarawa vakalevu na ekalokalo, ka ra na viritaki ira sobu mai me vaka na vua ni lolo sa lutu mai na vuna.
88 Raica ni sa oti na nomudou ivakadinadina sa na qai yaco mai vei ira na tamata na cudruvi kei na veivakararawataki.
89 Io ni sa oti na nomudou ivakadinadina sa na qai yaco mai na ivakadinadina ni atavuki ni vanua ka na vakavuna na vutugu e vuravura, era na bale sobu na tamata ki na qele ka sega ni tucake rawa.
90 Ia ena qai yaco talega mai na ivakadinadina ni adomo ni kurukuru, kei na domo ni tibi ni liva, kei na domo ni cava, kei na domo ni ua ni waitui ni sa ulabaleta na kena iyalayala.
91 Raica ena ayavavala na ka kecega; ia sa dina sara, ni ra na kani yatedra na tamata; ka rere na tamata kecega.
92 A ra na vuka na aagilosi ena maliwa kei lomalagi, ka kaci ena domo levu, era na uvuca na davui ni Kalou, ka kaya: Dou vakarau, dou vakarau, Oi kemudou na lewei vuravura; ni sa yaco mai na lewa ni Kalou. Raica ka rogoca, sa lako mai na bTagane sa qai Vakawati; dou lako yani ka veitata kaya.
93 Ia ena qai rairai vakasauri mai lomalagi e dua na ivakatakilakila acecere, ka ra na raica vata na tamata kecega.
94 Ena uvuca na nona davui e dua tale na agilosi, ka kaya: Raica na alotu bcecere koya, na ctinadra na veika vakasisila, io ko koya sa vakamatenitaki ira na veivanua kecega ena waini ni cudru ni nona dveidauci, sa vakararawataki ira na yalododonu ni Kalou, sa vakadavea na nodra dra—sai koya sa tiko ena vuqa na veivanua e vuravura, kei na veiyanuyanu ni wasawasa—raica, sai koya na esila ca ni vuravura; io sa vauci vata ena ivau eso; sa vakadreti matua sara na kena ivau ka sega na tamata e sereka rawa; o koya sa vakarau tu kina me fvakamai. Ia ena uvuca vakabalavu ka vakadomoilevu na nona davui ko koya na agilosi, me ra rogoca na veimatanitu kecega.
95 Raica ena qai avakanomodi ko lomalagi me veimama ni auwa; ia ni sa oti ko ya ena qai cereki na ilati kei lomalagi, me vaka sa sereki na bivola balavu sa vivigi tu; io ena qai cereki na iubi ni cmatana na Turaga;
96 Ia ko ira na yalosavasava ka ra sa bula tu e vuravura ena gauna ko ya, era na vakabulabulataki ka akau cake me veitata kaya.
97 Ia ko ira sa moce no ena nodra ibulubulu era na atucake mai ni sa tadola na kedra ibulubulu; io era na kau cake tale ga me ra veitata kaya ena maliwa ni duru kei lomalagi—
98 Sai ira oqo na nei Karisito, ka ra sa kena aivua taumada, ko ira era na lako sobu mai kei koya e liu, kei ira era sa tu e vuravura ena nodra ibulubulu, kei ira sa kau cake me ra veitata kaya, sa yaco na ka kece oqo mai na domo ni davui ka uvuca tiko na agilosi ni Kalou.
99 Ia ni sa oti oqo ena qai uvuca na ikarua ni davui e dua tale na agilosi; sa na qai yaco na nodra vueti o ira era sa nei Karisito ni sa lako mai ko koya; ko ira era a tiko ena avale ni veivesu ko ya ka sa vakarautaki tu me baleti ira, me ra ciqoma kina na kosipeli, ka blewai me vakataki ira na tamata ena bula vakayago.
100 Kei na dua tale, ena uvu tale e dua na davui, na ikatolu ni davui; era na qai lako mai na ayalo ni tamata me ra lewai, io ko ira sa dodonu me ra bcudruvi;
101 Ia sai ira oqo na vo ni amate; ka ra na sega ni vakabulai tale me yacova ni sa oti e dua na budolu na yabaki, ka segai tale ga me yacova na ivakataotioti kei vuravura.
102 Ka na qai uvuci tale e dua na davui, sai koya na ikava ni davui, ka vaka: Sai ira ga era na vo tiko me yacova na iotioti ni siga sa levu koya mai muri, io na ivakataotioti, sai ira era na adukadukali tiko ga.
103 Ia ena qai uvuci tale e dua na davui, sai koya na ikalima ni davui, oqori na ikalima ni agilosi ka solia na akosipeli tawavakaiyalayala—ni vuka voli ena maliwa kei lomalagi, ki na veimatanitu kecega, na veimataqali, na duivosavosa, kei ira na tamata;
104 Ia ena vakaoqo na rorogo ni nona davui, ka kaya vei ira kecega na tamata mai lomalagi kei vuravura, kei na ruku i vuravura—ni na rogoca na daliga avakayadua, ka btekiduru na duru vakayadua, ka vakatusa na yame kecega, ni ra sa rogoca na domo ni davui, ni sa kaya: Dou crerevaka na Kalou ka vakalagilagi koya sa tiko ena itikotiko vakaturaga me sega ni mudu ka sega ni mudu; raica sa yaco mai na auwa ni nona lewa.
105 A sa dua tale na agilosi sa uvuca na nona davui, na ikaono ni agilosi, ka kaya: Sa abale ko koya sa vagunuvi ira na veimatanitu kecega ena waini ni cudru ni nona veidauci; raica sa bale, io sa bale!
106 A sa uvuca tale na nona davui e dua na agilosi, na ikavitu ni agilosi, ka kaya: Sa oti, sa oti! Sa avakamalumalumutaka ka bsikaraka taudua ga na ikeli ni waini na cLami ni Kalou, io na ikeli ni waini ni cudru waqawaqa ni Kalou Kaukauwa.
107 Ia era na qai vakaisalataki na agilosi ena lagilagi ni nona kaukauwa, era na vakasinaiti na ayalododonu ena nona blagilagi, ka ciqoma na nodra civotavota vakawa ka ra na dtautauvata ga kei koya.
108 Ena qai uvuca tale na nona davui na imatai ni agilosi me ra rogoca na tamata bula kecega, ka na avakatakila mai na veika sa kitaka vuni na tamata, kei na cakacaka e veivakurabuitaki ni Kalou ena bimatai ni dua na udolu na yabaki.
109 Ena qai uvuca na ikarua ni agilosi na nona davui, ka vakatakila mai na veika sa kitaka vuni na tamata, na nanuma lo kei na gagadre ni lomadra, kei na cakacaka e veivakurabuitaki ni Kalou ena ikarua ni dua na udolu na yabaki—
110 Ka na vaka tiko kina me yacova ni sa uvuca na nona davui na ikavitu ni agilosi; a sa tucake tu ena vuravura kei na wasawasa ka bubului ena yaca i koya sa tiko ena itikotiko vakaturaga, ni sa oti na agauna; ia ena qai vesu ko bSetani na gata makawa ko ya, o koya sa vakatokai me tevoro, raica ena vesu tu me oti mada e dua na cudolu na yabaki.
111 Ia ena qai asereki mada vakalekaleka me soqoni ira vata na nona mataivalu.
112 Ia ko aMaikeli, na ikavitu ni agilosi, na agilosi liu ena qai vakasoqoni ira vata na nona mataivalu, io ko ira na lewei lomalagi.
113 Ia ena vakasoqona vata na nona mataivalu ko koya na tevoro; io ko ira na lewei eli, ka ra na qai lako yani me veivala vata kei Maikeli kei na nona mataivalu.
114 Ena qai yaco na aivalu ni Kalou cecere; ka ra na qai biu tani na tevoro kei na nona mataivalu ki na nodra tikina, me ra na sega tale ni rawai ira na yalododonu.
115 Raica ena vala ena vukudra ko Maikeli, ka vakamalumalumutaki koya sa asegata me taura na itutu nei koya sa tiko ena itikotiko vakaturaga, io ko koya na Lami.
116 Oqo na nona lagilagi na Kalou, kei ira era sa avakatabui; ia era na sega tale ni bmate.
117 O koya, au sa kaya kina vakaidina vei kemudou na awekaqu, dou kaciva e dua na soqoni tabu me vaka au sa vakarota vei kemudou.
118 Ia me vaka ni sa sega ni taucoko sara na nomudou vakabauta, dou gumatua sara mo dou aveivakavulici vakataki kemudou ena vosa ni byalomatua; io, dou vakasaqara mai na civola vinaka na vosa ni yalomatua; dou vakasaqara na kila ka, io ena vuli kei na vakabauta.
119 Dou cokonaki kemudou; dou vakarautaka na veika sa yaga vei kemudou; dou tauyavutaka e dua na avale; io me vale ni masumasu, me vale ni lolo, me vale ni vakabauta, me vale ni vuli, me vale ni lagilagi, me vale vakaivakarau, me vale ni Kalou;
120 Ia mo dou curu kina ena yaca ni Turaga; ka lesu tale ena yaca ni Turaga; ia na nomudou veikidavaki kece sara me vakayacori ena yaca ni Turaga, ka me laveti cake kina na ligamudou vei koya sa Cecere Sara.
121 Ia mo dou amuduka sara na veivosaki tawayaga, na bveidredrevaki, kei na cgarogaro ca ni lomamudou, io na nomudou dqaciqacia kei na vakasama sega na betena, kei na nomudou caka ca kecega.
122 Dou lesia e dua me nomudou qasenivuli, ia mo dou kakua ni vakamacala kecega ena dua vata na gauna; raica me dua ga e vosa ka ra vakarorogo na kena vo ki na nona ivakamacala, ia ni dou sa vosa oti kece, dou sa vuli ka veivakavulici kece tale ga, raica ena soli vakatautauvata na dodonu ki na tamata yadua.
123 Dou raica mo dou dau aveilomani vakataki kemudou; dou kakua sara ni bdaukocokoco; dou veivukei vakataki kemudou me vaka e gadrevi ena kosipeli.
124 Dou kakua ni adauvakawelewele; dou vakasavasavataki kemudou; dou kakua ni dau bveidusi vakataki kemudou; dou kakua ni daumoce sivia; dou moce vakayakavi mo dou bulabula kina; dou yadra vakamataka lailai, me makutu kina na yagomudou kei na nomudou vakasama.
125 Ia me kena ilutua dou vakaisulu ena ivau ni aloloma uasivi, me vaka sa nomudou itutuvi, io sai koya na ivau sa uasivi sara kei na bvakacegu.
126 Dou adaumasu tiko ga mo dou kakua ni malumalumu, me yacova ni’u sa blesu tale mai. Raica, ka rogoca, au na lako kusarawa mai ka kauti kemudou vei au. Emeni
127 Kei na dua tale, na ivakarau ni mataveiliutaki ena nodra akoronivuli na parofita, sa tauyavutaki me ra vulica kina na veika kecega sa yaga vei ira, io ko ira na bvakailesilesi kece ni lotu, se ena dua tale na kena vosa, ko ira era sa kacivi ki na dua na ilesilesi vakalotu, io mai vei ira na bete levu ka kauta sara vei ira na dikoni—
128 Raica ena vakaoqo na ivakarau ni mataveiliutaki ena koronivuli: Ena tucake tu ena vanua sa vakarautaki vua ko koya sa lesi me peresitedi, se qasenivuli.
129 O koya, ena liu taumada ki na vale ni Kalou, io ena tiko ena vanua me ra rogoca ka kila vinaka kina na nona vosa ko ira na ivavakoso, io ena domo vakarauta ga.
130 Ia ni sa curu yani ki na vale ni Kalou, ni sa dodonu me liu duadua kina ko koya—raica oqo sa itavi bibi sara, ni sa kilikili me ivakaraitaki vei ira na kena vo ko koya—
131 Me tekiduru ka acabori koya ena masu vua na Kalou, me ivakatakilakila se ivakananumi ni veiyalayalati tawavakaiyalayala.
132 Ia ni ra qai curu ko ira era muri yani vua, me qai tucake ko qasenivuli, ka laveta cake na ligana ki lomalagi, io me laveta cake vakadodonu ka kidavaka na wekana se ko ira na wekana ena veivosa oqo:
133 Ko sa wekaqu se dou sa wekaqu? Au sa kidavaki kemudou ena yaca ni Turaga ko Jisu Karisito, me ivakatakilakila se ivakananumi ni veiyalayalati tawavakaiyalayala, io na veiyalayalati au sa ciqomi akemudou kina, raica au sa gadreva sara me tudei, sega ni yavalati, ka sega ni veiveisau, io me’u sa nomudou itokani ka bwekamudou ena loloma soli wale ni Kalou ka me kena ivau na loloma, io me’u muria na vunau kecega ni Kalou ka sega ni cala kina, ka vakavinavinaka tiko ga me sega ni mudu ka sega ni mudu. Emeni.
134 Ia ko koya sa kunei ni sega ni ganiti koya na veikidavaki oqo, me kakua ni tiko ena kemudou maliwa; raica dou kakua ni laiva me avakadukadukalitaka na noqu vale ko koya.
135 Ia ko koya sa curu kina ka sa yalodina tiko vei au, se lewe dua se ra lewe vuqa na veiwekani, era na laveta cake na ligadra ki lomalagi ka kidavaka na peresitedi se qasenivuli, ena masu kei na veiyalayalati vata oqo, se ena nodra vaka-Emeni, ena ivakatakilakila vata oqo.
136 Raica, au sa kaya vakaidina vei kemudou, me vakaoqo na ivakarau ni nomudou veikidavaki vakataki kemudou ena vale ni Kalou, ena nodra koronivuli na parofita.
137 Ia dou sa vakaroti mo dou kitaka vakakina ena masumasu kei na vakavinavinaka, raica ena vakatakila vei kemudou na Yalo na veika kece mo dou kitaka ena vale ni Turaga, ena nodra koronivuli na parofita, io me yaco kina me vale ka itikotiko ni Yalo Tabu mo dou avakatataki cake kina.
138 Ia mo dou kakua ni vakacuruma vei kemudou ena koronivuli oqo e dua, kevaka e sega ni savasava mai na nodra adra na itabatamata oqo;
139 Ia sa rawa ni qai vakacurumi kevaka sa vakayacori vua na cakacaka vakalotu ni aveivuiyava, raica oqo ga na ka sa virikotori kina na cakacaka vakalotu ni veivuiyava.
140 Kei na dua tale, me vakayacora ga na cakacaka vakalotu ni veivuiyava ko koya na peresitedi, se ko koya na italatala qase vakatulewa ni lotu.
141 Ia me tekivutaki ena masu; ia ni sa oti na akana madrai kei na gunu waini, me qai vauca na tolona me vaka na kena bivalavala sa tukuni ena ivola i Joni wase tinikatolu, na nona ivakadinadina me baleti au. Emeni.


c: text/html

text:
Cakacaka
Chapter 15
Ena nodrau tiko mai Anitioki o Paula kei Panapasa,eso na tamata era lako sobu mai Jutia ka mai vakatavuvulitaka vei ira na veiwekani, ka vaka, "Kevaka mo dou na sega ni cili me vaka na vunau i Mosese, ena sega ni rawa mo dou na vakabulai."
2 E rau veileti ka veivosaki sara kina vakaukauwa kei ira o Paula kei Panapasa, era sa mani veilesi kina nai soqosoqo lotu me sa digitaki o Paula kei Panapasa kei na vica na turaga, me ratou sa na kauta cake nai vakavuvuli oqo, vei ira na apositolo kei ira na qase ni lotu mai Jerusalemi, se cava na nodra vakatulewa.
3 Era sa qai mai veitalatala vei iratou o ira nai soqosoqo lotu ena nodratou i lakolako ki Jerusalemi, e ratou lako curumi Finiasi kei Samaria mera sikovi mai kina na lewe ni lotu, e ratou tukuna vei ira ni sa levu na kai Matanitu Tani era sa lotu, nai tukutuku oqo sa ka ni reki sara vei ira.
4 Ni sa yaco mai nai lakolako ki Jerusalemi, era sa wawa tu mai ena veikidavaki o ira nai soqosoqo lotu, ira nai apositolo kei ira na qase ni lotu; e rau vakaraitaka sara vei ira nai tukutuku ni nodrau cakacaka kei na nodrau sarava na liga ni Kalou.
5 Ia eso vei ira sa mai lotu era se semati ira tu ga ena bula ni Farisi, era sa tucake, ka tukuna, "O ira oqori e dodonu mera cilivi, me vakaroti vei ira me kakua ni kau tani na Vunau i Mosese me maroroi tikoga."
6 Na leqa oqo sa dua ga kina nodrau bose vata nai apositolo kei na qase ni lotu me ratou dikeva matua mada.
7 Ni sa rui levu na kena veivosakitaki tiko, sa tucake o Pita ka tukuna: Kemudou na veiwekani, dou sa kila vinaka ni Kalou e digitaki au mai vei kemudou ena gauna sa oti, me'u vunautaka nai tukutuku vinaka vei ira na Veimatanitu Tani, me rawa talega ni ra vakabauta.
8 Io na Kalou sa kila na yalo ni tamata, ena kena vakadinadinataki ena nona solia na Yalo Tabu vei ira na kai Matanitu Tani me vaka ga na kena soli vei keda,
9 Sa sega kina ni tiko e dua na duidui vei ira vata kei keda, na yalodra sa vakasavasavataki ena vuku ni vakabauta.
10 O koya oqo, na cava mo dou via vakatovolea kina na Kalou, ena nomudou vesuka nai vua ena domodra na tisaipeli, o koya era sa sega ni rawata rawa o ira noda qase kei keda talega?
11 Dou sega beka ni vakadinata, ni oi keda kece eda vakabulai ena sala vata ga era vakabulai kina, ena noda vakabauta na Turaga o Jisu Karisito.
12 Ni rau sa vakamacalataka o Paula kei Panapasa na ka veivakurabuitaki kei na veivakatakilakila eso, sa kitaka na Kalou vei ira na kai Matanitu Tani, sa sega tale ni dua vei ira me vosa.
13 Ni sa oti na nodrau i vakamacala, sa vosa o Jemesa, ka vaka, kemudou na veiwekani dou vakarorogo mada mai vei au:
14 Sa tukuna oti o Saimoni na nona lako na Kalou vei ira na Veimatanitu Tani, ka la'ki kauta mai kina e dua na kawa tamata me vakalagilagi kina na yacana.
15 Na ka oqo era sa tukuna tu mai na parofita, me vaka sa volai:
16 Au na lesu tale mai ni sa oti oqo Au na tara tale na vale ni soroi Tevita, ni sa kasura sobu; Au na vakavoutaka na vanua sa vakacacani, me vakacokotaki tale;
17 Me ra raica kina na Turaga o ira na tamata kecega, kei ira na kai Matanitu Tani era sa vakatokai ena yacaqu, sa tukuna na Turaga o koya sa cakava tiko na ka kecega oqo.
18 Sa vakatakila na Kalou na nona cakacaka kecega oqo, ka tekivu mai nai vakatekivu.
19 O koya oqo au sa lewa kina meda kakua ni i tatao tale tiko vei ira na kai Matanitu Tani, ena nodra sa via veisau mai vua na Kalou.
20 Ia me da sa vola vei ira mera maroroi ira mai na kakana sa cabori kina matakau, na veibutakoci (dautagane, dauyalewa), na manumanu kunati na domona kei na kena dra.
21 "Nai tukutuku kei Mosese oqo, sa dau vunautaki makawa tu mai vei ira na Jiu ena vei korokoro, ka dau wiliki mai ena vei vale ni lotu ena vei Siga Tabu."
22 Nai tukutuku oqo era sa taleitaka nai apositolo kei ira na qase ni lotu, vakatalega kina o ira taucoko na lewe ni lotu, era sa mani vakatura me sa digitaki eso mai vei ira ga, me veitomani vei rau o Paula kei Panapasa ki Anitioki, sa digitaki kina o Jutasa sa vakatokai talega o Parisapa kei Sailasa, e rau vakaitutu ena i soqosoqo lotu.
23 Era sa vola e dua nai vola, me ratou kauta, ka vaka koto oqo na lewe ni vola: O iratou nai apositolo, na qase ni lotu, kei ira na lewe ni lotu kece, vei ira na veiwekani sa kai Matanitu Tani era sa tiko mai Anitioki, Siria kei Silisia; keimami sa loloma tu yani.
24 Keimami sa mai rogoca ni so ga eke vei keimami era lako yani ekeri, ka la'ki vakayalolailaitaki kemudou ena vosa era cavuta, era vaka veilecayakitaki kemudou sara ga, ni ra tukuna, e dodonu mo dou cilivi me maroroi tiko kina na dina ni vunau – e sega ni dua nai vakaro vaka oqo keitou vakatara me tukuni –
25 Keimami sa mai dikeva matua ka vakatulewa sa ra kina vakamatua, ka keimami sa duavata kina me rau sa digitaki na turaga e rua oqo, merau na tomani rau na neimami gone lomani o Panapasa kei Paula,
26 Oi rau oqo, sa ka wale tu vei rau na nodrau bula, ena vuku ni yaca ni noda Turaga o Jisu Karisito.
27 O koya oqo keimami sa talai Jutasa kei Sailasa, me rau na la'ki cavuta sara ga yani ena gusudrau na ka keimami sa vakadonua vata.
28 Ena marautaka na Yalo Tabu kei keimami talega, me kakua ni kani voraki vei kemudou na bula ena i vunau:
29 Na vakatatabu ni kania na kakana cabori kina matakau, na dra ni manumanu kunati kei na laukana ni lewena kei na vakatatabu ni veibutakoci. Kevaka mo dou maroroi kemudou mai na veika oqo, ena uasivi cake nomudou bula ka dou na tamata qaqa.
30 Ni ratou sa talai yani, e ratou sa vakadodonu sara ki Anitioki; ka kacivi ira vata mai na lewe ni lotu, sa qai soli vei ira nai vola.
31 Ni sa wiliki oti vei ira nai vola, era sa reki ena vuku ni veivakayaloqaqataki.
32 O Jutasa kei Sailasa e tiko talega vei rau nai solisoli ni vunautaka na vosa ni Kalou, edau balavu na nodrau wasea vei ira na lewe ni lotu na vosa ni Kalou, ena nodrau veitarai cake ka veivakaukauwataki.
33 Ni oti e vica na siga nodratou tiko e kea, era sa qai cakava e dua na veitalatala na veiwekani vei iratou, ena nodratou sa lesu tale vei ira na talai ratou mai.
34 Ia sa gadreva o Sailasa me sa tiko mada ga e kea.
35 Rau sa tiko talega e Anitioki o Paula kei Panapasa, me rau veitomani vei ira eso, ena kena vunautaki ka vakatavuvulitaki na vosa ni Turaga.
36 Ni sa oti e vica na siga sa tukuna o Paula vei Panapasa, "me daru sa lesu tale mada ena veikoro. Daru a vunautaka mai kina na vosa ni Turaga, me ra sikovi tale mada na veiwekani se ra sa vaka tu E vei."
37 Sa nanuma kina o Panapasa me lako vata talega kei rau o Joni sa vakatokai o Marika.
38 Ia sa sega ni vinakata o Paula na vakatutu nei Panapasa, ni o koya mada ga na gone oqori e biuti kedaru tu vakasakasaka mai Pamifilia ka sega ni vinakata me lako vata kei kedaru kina cakacaka.
39 A sa tubu kina e dua na veileti kaukauwa sara vei rau, na duidui oqo e rau veitawasei kina. Sa kauti Joni Marika kina o Panapasa ka rau soko ki Saipurusi;
40 Ia o Paula sa digitaki Sailasa, era sa vosa vakalouvinakataki rau ena loloma ni Kalou na veiwekani, rau sa qai lako.
41 Ea lako sara ki Siria kei Silisia ena nona vakaukauwataki ira na soqosoqo lotu.

robotstxt: allowed

filter: keep


text:
Author: Atu Kurumudu
Page: 2
Era mai leqa e 21 na lewenivanua ena uneune ka kuretaka na Ceva-I-Ra kei Jaina. Koto na kena kaukauwa ena 6.6 na magnitude. Yavalata na Yasana levu o Sichuan na uneune oqo ka yaco rauta ni 10km [6miles] ena boto ni qele. Tukuni nira bale na duru ni cina kei na kena sisi na veidelana. […]
Era sa veivakasalataki na tabana ni veivueti ni lailai ni wai savasava, ena rawa ni laki vakavuna na tubu ni veimate eso mai Pakistan kei na nodra sa mate e sivia ni 1200 na lewenivanua. Na leqa levu duadua ena gauna oqo ka gadrevi totolo e dua na kena iwali sai koya na wai savasava. […]
Sega ni cakava o Ian Foster e dua na veisau ena nona imatai ni 15 me lade i rara ena kena namaki na calidi kei Argentina e Hamilton ena bogi ni Vakarauwai. Ia , e vakayacora e 4 na veisau ena i dabedabe ni veisosomitaki. Sa druka oti vakarua na All Blacks vei Argentina. Reserve […]
Mai leqa e dua na goneyalewa dramidrami mai Madrid,Spain ena gauna a yaco kina na hailstorm. Tukuni ni hailstorm oqo na kena levu e rauta ni 10cm(4 na idi). Yaco na vakacalaka oqo ena vua i cake kei Spain.Era kurabui na lewe niĀ koro o La Bisbal d’Emporda ni lewe 50 vei ira era mavoa […]
Kevaka ena druka tale na timi ni All Blacks vei Argentina e Hamilton ena Vakarauwai oqo , sa na biligi ratou sobu kina i tutu ni No 6. Ni oti mai nodratou druka ena kai 25-18 vei ratou na Puma ena qito mai Christchurch , ratou a sisi sobu kina ikalima ni tutu ni oti […]
Tekivu na nodra vaqaqa nai vakalesilesi mai Ghana nona mai mate e dua na tagane ena nona a kabata yani na vanua era susu tu kina na laione. Yaco na veika oqo ena koro turaga e Accra. Era vakabauta nai vakalesilesi ni ‘zoo’ oqo ni rairai a vinakata beka me butakoca e rua na luveni […]
Tabaka e dua na sikoa ko Sione Molia ka kavetani talega ni Niusiladi me kauti ratou yani kina fainala ni Los Angeles Sevens e Carson ka ratou qaqa kina vei Samoa ena 28-26. Oqo ni oti nodratou a ciqoma e rua na pepa dromodromo kei na nodratou nanamaki yani ena sota kei Viti ena fainala. […]
Rauta ni 903 na leweni vanua mai Pakistan era mai leqa ena vuku ni ualuvu ka vu mai na taubi ni uca. Vuna me sa kere veivuke kina ki vuravura taucoko na matanitu oqo ena levu ni vakacaca sa mai yaco. Vei ira na mai leqa oqo , 326 era gone lalai. Udolu vaka oba […]
Era sa maqusa na veitimi kara qito tiko ena sotasota levu ni 1st Fiji Bitter Tabadamu Rugby 7’s. Ena tolu tiko na siga ni sotasota oqo ka sa mai tekivutaki tiko ena mataka nikua , tomani ni mataka – Vakaraubuka kana laki vakacavari tiko ena siga Vakarauwai. Levu sara na veitimi rogo ena noda vanua […]
Sa oti vinaka oqo e 500 vakacaca na yabaki sa qai basika tale e dua na draki mamaca mai Urope ka vakilai saraga ena rua nai katolu ni veimatanitu mai kea. Na vakadidike mai vei ratou na Global Drought Observatory , e laurai kina ni 47% ni vanua mamaca e vakila na tubu ni katakataka […]


text: 27 Ni tekivu lewa o Jioiakimi na luvei Josaia na tui Juta, e tukuna na vosa qo o Jiova vei Jeremaia:2 “Qo na ka e tukuna vei au o Jiova, ‘Mo cakava eso na nomu ivesu kei na ivua mo biuta e domomu.3 Mo vakauta vei tui Itomi,+ na tui Moapi,+ na nodra tui na Amoni,+ na tui Taia,+ kei na tui Saitoni+ ena ligadra na italai era lako mai Jerusalemi vei Tui Setekaia e Juta.4 Mo tukuna vei ira na ivakaro qo mera tukuna vei ira na nodra turaga:“‘“Qo na ka e kaya o Jiova ni lewe vuqa,* na Kalou ni Isireli, qo na ka moni tukuna vei ira na nomuni turaga,5 ‘O yau ga au bulia na vuravura, na kawatamata, kei na manumanu era tiko ena dela i vuravura ena noqu kaukaua levu kei na ligaqu e dodo tu, au qai solia vei koya ga au vinakata.*+6 Ia au sa solia na vanua kece qo e ligana na noqu italai o Tui Nepukanesa+ e Papiloni, au solia mada ga vua na manumanu kila ni vanua me qaravi koya.7 Ena qaravi koya na veivanua kece, na luvena kei na makubuna me yaco mada na gauna ni nona vanua,+ nira na vakamalumalumutaki koya e levu na veivanua kei na tui rogo me nodra bobula.’+8 “‘“‘Ia na vanua se matanitu e sega ni via qaravi Tui Nepukanesa e Papiloni, e sega ni via biuta e domona na ivua nei tui Papiloni au na totogitaka na vanua qori ena iseleiwau,+ ena dausiga, kei na matedewa,’ e kaya o Jiova, ‘meu vakaoti ira mada e ligana.’9 “‘“‘Moni kua ni vakarorogo vei ira na nomuni parofita, o ira na nomuni daurairai, o ira na nomuni dautadra, o ira na nomuni daucakaiba, kei ira na nomuni daucakaisausau era kaya tiko vei kemuni: “Oni na sega ni qarava na tui Papiloni.”10 Nira parofisaitaka tiko vei kemuni na ka lasu, moni kau tani vakayawa kina mai na nomuni vanua, au na vakatalai kemuni, oni na rusa.11 “‘“‘Ia na vanua e taqara e domona na ivua nei tui Papiloni me qaravi koya, au na biuti koya tiko ga ena nona vanua,’ e kaya o Jiova, ‘me teivaka, me tiko kina.’”’”12 Au tukuna tale ga qori vei Tui Setekaia+ e Juta, au kaya: “Moni taqara e domomuni na ivua nei tui Papiloni moni qaravi koya kei ira na nona tamata, oni na bula tiko ga kina.+13 Na cava mo mate kina kei ira na nomu tamata ena iseleiwau,+ ena dausiga,+ kei na matedewa+ me vaka e tukuna o Jiova ina vanua ena sega ni qaravi tui Papiloni?14 Moni kua ni rogoca na ka era tukuna tiko vei kemuni na parofita, ‘Oni na sega ni qarava na tui Papiloni,’+ ni lasu na ka era parofisaitaka tiko vei kemuni.+15 “‘Niu sega ni talai ira yani,’ e kaya o Jiova, ‘e lasu na ka era parofisaitaka tiko ena yacaqu, oya na vuna au na vakatalai kemuni kina, oni na rusa, o kemuni kei ira na parofita era parofisai tiko vei kemuni.’”+16 Au kaya vei ira na bete kei ira kece na tamata qo: “Qo na ka e tukuna o Jiova, ‘Moni kua ni rogoca na ka era tukuna na nomuni parofita era parofisai tiko vei kemuni: “Raica! Sa voleka sara ni kau lesu mai Papiloni na iyaya ni vale i Jiova!”+ ni lasu na ka era parofisaitaka tiko vei kemuni.+17 Moni kua ni rogoci ira. Moni qarava na tui Papiloni oni na bula tiko ga kina.+ Na cava me rusa kina na koro qo?18 Ia ke ra parofita, ke tiko vei ira na vosa i Jiova, mera masuti Jiova mada ni lewe vuqa me kua ni kau i Papiloni na iyaya e vo tiko ena vale i Jiova, ena vale ni tui Juta, kei Jerusalemi.’19 “Ni qo na ka e tukuna o Jiova ni lewe vuqa me baleta na duru,+ na Wasawasa,*+ na qiqi,+ kei na vo ni iyaya e tiko ena koro qo,20 e sega ni kauta o Tui Nepukanesa e Papiloni, ena gauna e kauti Jekonaia kina vakavesu na luvei Jioiakimi na tui Juta mai Jerusalemi i Papiloni, kei ira kece na turaga ni Juta kei Jerusalemi,+21 io, qo na ka e kaya o Jiova ni lewe vuqa, na Kalou ni Isireli me baleta na iyaya e vo tiko ena vale i Jiova, ena vale ni tui Juta, kei Jerusalemi:22 ‘“Ena kau i Papiloni,+ ena tu ga kina me yacova na siga au nanuma kina,” e kaya o Jiova. “Au na kauta lesu mai meu vakasuka ina vanua qo.”’”+


text:
iTekitekivu ni Vakawati kei na Kena iNaki
“E qai kaya na Kalou o Jiova: ‘E sega ni vinaka vua na tagane me tiko taudua. Au na vakarautaka e dua na nona ivukevuke.’”—VKTE. 2:18.
SERE: 36, 11
1, 2. (a) A tauyavu vakacava na vakawati? (b) Na cava erau rairai vakadeitaka na imatai ni veiwatini me baleta na vakawati? (Raica na imatai ni iyaloyalo.)
NA VAKAWATI e tiki ni noda bula. Nida dikeva na imatai ni vakawati kei na inaki a tauyavutaki kina, ena donu noda rai, eda na raica tale ga vakabibi. Ni buli Atama oti ga na Kalou, a lesi sara me vakayacani ira na manumanu. Ia e “sega ga na nona ivukevuke na tagane me kena isa vinaka.” E mani vakavuna na Kalou me mocelutu o Atama, e ucuna mai e dua na suinisarisarina, e bulia kina na yalewa qai kauti koya vei tagane. (Wilika Vakatekivu 2:20-24.) Io, e tauyavutaka na Kalou na vakawati.
2 E tukuna o Jisu ni cavuta o Jiova na vosa qo: “Ena biuti tamana kei tinana o tagane me kabiti watina me rau sa lewe dua ga.” (Maciu 19:4, 5) Nona vakayagataka o Jiova na suinisarisari i Atama me bulia na imatai ni yalewa, e rairai vakadeitaka vei rau na imatai ni veiwatini na nodrau veivolekati. E sega tale ga na ituvatuva ni veisere se me dua e vica vata tu na watina.
NA VAKAWATI E VAKAYACORI KINA NA INAKI I JIOVA
3. Na cava na inaki bibi ni vakawati?
3 E marautaka o Atama na watina totoka, e qai vakatokai koya me o Ivi. Ni “isa vinaka” o Ivi, ena ‘vukei’ Atama, rau na marau tale ga e veisiga ni rau qarava nodrau dui itavi vakaveiwatini. (Vkte. 2:18) Na inaki bibi ni vakawati me tawani na vuravura. (Vkte. 1:28) Era lomani nodra itubutubu na gone, ia era na biubiu nira sa vakawati mera tauyavutaka na vuvale. Era na tawani vuravura na kawatamata, me yacova ni sa parataisi kece na vuravura.
4. Na cava e yaco ina imatai ni vakawati?
4 A mai leqa na imatai ni vakawati ni rau vakayagataka cala o Atama kei Ivi na nodrau galala ni vakatulewa, rau qai talaidredre kina vei Jiova. E vakacalai Ivi “na gata makawa” o Setani me nanuma ni na vuku ke kana mai na “vunikau e kilai kina na ka vinaka kei na ka ca.” A sega ni doka o Ivi na veiliutaki i watina, ni sega ni bau tarogi koya. A sega tale ga ni talairawarawa vei Jiova o Atama, a taura na vuata e solia vua o Ivi.—Vkta. 12:9; Vkte. 2:9, 16, 17; 3:1-6.
5. Na cava eda vulica ena ka rau tukuna o Atama kei Ivi?
5 Ni tarogi Atama na Kalou, e beitaki watina ena nona kaya: “Na yalewa ga oni solia me tiko vata kei au, e solia vei au na vuata mai na vunikau, au mani kania.” O Ivi tale ga e beitaka na gata ni lawakitaki koya. (Vkte. 3:12, 13) E iulubale lokiloki! Ni rau talaidredre vei Jiova, sa sega ni qai vakadonui rau na Kalou. E ka ni vuli vei keda! Me vinaka na vakawati, e dodonu mera qarava na veiwatini na nodra dui itavi ra qai talairawarawa vei Jiova.
6. O na vakamacalataka vakacava na Vakatekivu 3:15?
6 Se cava e cakava o Setani ena were o Iteni, e vakamacalataka o Jiova na noda inuinui ena imatai ni parofisai vakaivolatabu. (Wilika Vakatekivu 3:15.) Na “kawa” ni “yalewa” ena qaqia na dauveitusaqati na Tevoro. E matata kina vei keda na nodra cakacaka vakavoleka kei Jiova na ilawalawa levu ni ka bula vakayalo mai lomalagi era okati mera yalododonu. E vakatakilai e muri ena iVolatabu ni nona isoqosoqo o Jiova e vaka na watina. Na Kalou ena tala e dua me “qaqia” na Tevoro qai vakarautaka na sala vei ira na talairawarawa mera marautaka na bula erau vakayalia na imatai ni veiwatini. Qori na bula tawamudu e vuravura, na inaki taumada i Jiova.—Joni 3:16.
7. (a) Na cava e yaco ena vakawati mai na gauna rau talaidredre kina o Atama kei Ivi? (b) Cava e vakarota na iVolatabu vei tagane kei yalewa vakawati?
7 Na nodrau talaidredre o Atama kei Ivi e vakaleqa nodrau vakawati kei na vo tale ni vakawati. Kena ivakaraitaki, ena rarawa o Ivi kei ira kece na yalewa nira bukete kei na gauna ni vakasucu. Era na gadrevi watidra tu ga na yalewa, ia era na lewai watidra na tagane, se vakalolomataki ira me vaka e levu na vakawati nikua. (Vkte. 3:16) Na iVolatabu e vakaroti ira na tagane vakawati mera dau veiliutaki vakayalololoma. Ena yasana adua, mera doka na watidra na yalewa. (Efeso 5:33) Nira duavata na veiwatini era rerevaka na Kalou, era na sega ni vakalevutaka na leqa, se era na walia totolo.
VAKAWATI MAI NA GAUNA I ATAMA INA WALUVU
8. Na cava e volatukutukutaki me baleta na vakawati mai na gauna i Atama ina Waluvu?
8 Ni bera ni rau mate o Atama kei Ivi ena vuku ni valavala ca erau a vakaluveni mada. (Vkte. 5:4) Na imatai ni luvedrau tagane o Keni, e vakawatitaka e dua ga na wekana. Na imatai ni tagane e volatukutukutaki me rua na watina o Lemeki, na makubui Keni. (Vkte. 4:17, 19) Me tekivu mai na gauna i Atama yaco ina Waluvu ena siga i Noa, e le vica ga era qaravi Jiova, me vakataki Epeli, Inoki, Noa kei na nona vuvale. E kaya na iVolatabu me baleta na siga i Noa: “Era raica na luve ni Kalou dina na totoka ni kedra irairai na luvedra yalewa na tamata. Era taura me watidra o koya ga era digitaka.” Na nodra vakawati na agilosi kei ira na yalewa era sucu kina na Nefilimi, era tamata lelevu ra qai voravora. Kuria qori, e “levu sara na ivakarau ca ni tamata e vuravura” qai “ca na nanuma ni lomadra ena gauna kece ga.”—Vkte. 6:1-5.
9. Na cava e cakava o Jiova vei ira na tamata ca ena siga i Noa? Cava eda vulica ena ka e yaco ena gauna ya?
9 E vakayagataka o Jiova na Waluvu ena siga i Noa me vakarusai ira na tamata ca. Ena gauna ya, era ogaoga na lewenivanua ena ka ni bula ni veisiga me vaka na vakamau, era sega kina ni kauaitaka na kena sa voleka na veivakarusai e tukuna o “Noa, e dauvunautaka na ka dodonu.” (2 Pita 2:5) A vakatauvatana o Jisu na ituvaki ena gauna ya kei na ka eda na raica nikua. (Wilika Maciu 24:37-39.) Nikua, levu era bese ni rogoca na itukutuku vinaka ni Matanitu ni Kalou e vunautaki ena veiyasa i vuravura me ivakadinadina ina veivanua kece ni bera ni vakarusai na ituvaki ca qo. Koya gona me kua mada ga ni vakawelei keda na ka e vauca na vuvale, me vaka na vakawati kei na veisusu meda sega ni raica kina vakabibi na siga i Jiova sa voleka.
VAKAWATI MAI NA GAUNA NI WALUVU INA SIGA I JISU
10. (a) Na cava sa ivakarau ni bula ena levu na vanua? (b) Rau ivakaraitaki vinaka vakacava o Eparama kei Sera ena nodrau vakawati?
10 E dua ga na wati Noa, o ratou tale ga na luvena tagane ratou yadua ga na watidratou dina ni vakatarai tu ena gauna ya me levu na watidra. Ena levu na itovo vakavanua, sa ivakarau tu ni bula na veiyacovi tawadodonu, sa tiki mada ga ni so na sokalou. Ni rau talairawarawa vei Jiova o Eparaama (Eparama) kei na watina o Serai (Sera) me rau toki i Kenani, a takalevu tu ena vanua qo na ivalavala e beci kina na vakawati. A vakarota kina o Jiova me vakarusai o Sotoma kei Komora nira vakaitovotaka se tokona na veiyacovi tawadodonu. A liutaka vinaka o Eparama nona vuvale, qai ivakaraitaki vinaka o Sera ni vakamalumalumu ena veiliutaki i watina. (Wilika 1 Pita 3:3-6.) E vakadeitaka o Eparama me wati Aisake e dua e qaravi Jiova. E dau guta tale ga na sokalou dina na luvei Aisake o Jekope, ni cadra mai vei ratou na luvena tagane na 12 na yavusa o Isireli.
11. E taqomaki ira vakacava na Isireli na Lawa e soli vei Mosese?
11 Ena dua na gauna a mani veiyalayalati o Jiova kei ira na kawa i Jekope (Isireli). E vakatarai ena Lawa a soli vei Mosese me vica vata na isa ni vakawati. Vakarua 7:3, 4.) Ni sega ni wali rawa na ituvaki e basika ena bula vakawati, era na veivuke na qase. E dau dikevi vinaka tale ga ni tawayalodina e dua, vuvu se kasami ena lomanibai ni vakawati. E vakatarai na veisere, ia e tiko na lawa me taqomaki ira na veiwatini. Rawa ni sereki watina e dua na tagane ena vuku ni “dua na ka tawakilikili.” (Vkru. 24:1) E sega ni vakamacalataki na ibalebale ni “ka tawakilikili,” ia eda rawa ni tukuna ni sega ni okati kina eso ga na ka lalai.—Vunau 19:18.Qo era taqomaki kina vakayalo na Isireli mera kua ni vakawatitaki ira na sokalou lasu. (Wilika
KUA NI DABUITAKI WATIMU
12, 13. (a) Na cava era cakava eso na tagane vakawati ena gauna i Malakai? (b) Nikua, na cava ena yaco ke dua na tacida papitaiso e veibutakoci qai vakawati tale?
12 Ena gauna i Malakai na parofita, levu na tagane vakawati Jiu era dabuitaki watidra nira sereki ira, ra qai vakayagataka e levu na iulubale. Era sereki watidra mera vakawatitaki ira na yalewa gone se o ira na qaravi kalou lasu. Ni se bula e vuravura o Jisu, e se nodra cakacaka voli ga na tagane Jiu mera veidabui nira sereki watidra “ena dua ga na yavu e rawa.” (Maciu 19:3) E cata sara ga o Jiova na veisere qori.—Wilika Malakai 2:13-16.
13 Nikua, eda cata na dauveiqaravi i Jiova na veidabui ena vakawati. Kaya mada ke dua na tacida papitaiso e veibutakoci kei na dua e vakawati qai sereki watina me vakawati tale. Ke sega ni veivutuni, ena vakasivoi me savasava tiko ga kina na ivavakoso. (1 Kor. 5:11-13) Ena vinakati vua me “vuataka na vua e ganita na veivutuni” ni bera ni ciqomi tale ena ivavakoso. (Luke 3:8; 2 Kor. 2:5-10) E sega ni dua na gauna e lavaki me rawa ni qai vakalesui mai kina e dua. Ena sega ni raici vakamamada na veidabui a caka, ia na veidabui va qo e sega ni dau yaco vakawasoma vei keda na dauveiqaravi ni Kalou. Ena rairai taura toka e dua na gauna, rawa ni dua na yabaki se sivia me qai laurai vua e cakacala ni sa veivutuni dina. Ke sa vakalesui mada ga mai o koya e cala, se na vinakati tiko ga me saumitaro “ena mata ni idabedabe ni veilewai ni Kalou.”—Roma 14:10-12; raica na Watchtower, Noveba 15, 1979, t. 31-32.
NODA VAKAWATI NA LOTU VAKARISITO
14. Na cava na inaki ni Lawa?
14 E taqomaki ira tu na Isireli na Lawa e soli vei Mosese me sivia e 1,500 na yabaki. E vukei ira na kena ivakavuvuli dodonu mera walia na veika e vauca na vuvale kei na so tale. E tuberi ira tale ga vua na Mesaia. (Kala. 3:23, 24) Ia e qai vakarautaka na Kalou e dua na ituvatuva vou ni sa mai bokoca na Lawa na mate i Jisu. (Iper. 8:6) E sa mai sega kina ni muri eso na ka e biu tu ena lawa.
15. (a) Na cava na ivakatagedegede ni vakawati ena ivavakoso vaKarisito? (b) Cava me vakasamataka na lotu vaKarisito e via veisere?
15 E sauma o Jisu na nodra taro eso na Farisi ni a “sega ni kena inaki mai na ivakatekivu” na veisere ena Lawa a soli vei Mosese. (Maciu 19:6-8) E vakaraitaka kina o Jisu ni na bibi tiko ga ena ivavakoso vaKarisito na ivakatagedegede vakalou a tauyavutaki mai Iteni. (1 Tim. 3:2, 12) Nira “dua ga na yago” na veiwatini, ena vinakati mera veikabiti me rawa nira lomana na Kalou, ra veilomani, me qai dei kina na kedra ivau. Ena sega ni rawa ni vakawati tale e dua ke sega ni yavutaki ena veiyacovi tawadodonu na nona veisere. (Maciu 19:9) Ia e rawa vua e dua me vosoti watina sa veivutunitaka nona veibutakoci, me vaka ga nona vosoti watina o Komera na parofita o Osea. O Jiova tale ga a vosota na matanitu o Isireli ni veivutunitaka nona veibutakoci vakayalo. (Osea 3:1-5) Ke dua tale ga e kila ni veibutakoci o watina qai vakatulewataka me veiyacovi tiko ga kei koya, qori e dusia ni sa vosoti koya, e sega kina na yavu vakaivolatabu ni veisere.
16. Na cava e kaya o Jisu me baleta na bula vakadawai?
16 Ni tukuna oti o Jisu ni sega ni dua na yavu ni veisere vei keda na lotu vaKarisito dina vakavo ke veiyacovi tawadodonu, e vakamacalataki ira sara e “soli vei ira” na bula vakadawai. E kuria: “Vei ira era rawata qo, mera cakava sara.” (Maciu 19:10-12) E levu era vakatulewataka mera dawai me vakatabakidua tu ga nodra qaravi Jiova. Meda vakavinavinakataki ira mada ga kina.
17. Na cava e rawa ni vukea na lotu vaKarisito me vakatulewataka me vakawati se sega?
17 Nona via vakawati e dua se sega, ena vakatau ena ka e vakatulewataka e lomana oya ke rawa ni bucina na isolisoli ni bula vakadawai. E vakatututaka na yapositolo o Paula na bula vakadawai ia e kaya tale ga: “Ni takalevu na veiyacovi tawadodonu, na tagane me tiko ga na watina yalewa, kei na yalewa me tiko ga na watina tagane.” E qai kuria: “Ke ra sega ni lewai ira rawa, mera vakawati, e vinaka cake mera vakawati e ca ga mera garogaro voli.” E rawa ni yaga na vakawati ni na sega kina ni temaki e dua ena nona gagano me lai vakatavevele se veiyacovi tawadodonu. E rawa ni vakasamataki tale ga na yabaki, ni kaya na yapositolo o Paula: “Ke dua e nanuma ni sega ni lewai koya vinaka ni sega ni vakawati, ke sa sivia na bula vakaitabagone qai vinakata ga me vakawati, me cakava na ka e vinakata, ena sega ni cala kina. Mera vakawati.” (1 Kor. 7:2, 9, 36; 1 Tim. 4:1-3) Ia me kua ni via vakawati ga e dua baleta na nona gagadre vakaitabagone. De dua e sega ni se matua me kila na itavi e salavata kei na bula vakawati.
18, 19. (a) Na cava e vauci ena noda vakawati na lotu vaKarisito? (b) Cava ena veivosakitaki ena ulutaga e tarava?
18 Na noda vakawati na lotu vaKarisito e vauci kina na tagane kei na yalewa rau sa yalayala oti vei Jiova, rau lomani koya tale ga mai vu ni lomadrau. E dodonu tale ga me rau veilomani vakalevu me rau via bula vata tu ga kina. Ena vakalougatataki rau o Jiova ni rau muria na ivakaro me rau vakawati “ga ena Turaga.” (1 Kor. 7:39) Ni rau sa vakamau, erau na duavata ni tiko ga ena iVolatabu na ivakasala vinaka duadua me vinaka kina nodrau bula vakawati.
19 E levu na tagane kei na yalewa era sega ni marautaka nodra bula vakawati ni duidui na nodra itovo. Ia ena veivosakitaki ena ulutaga e tarava na ivakasala vakaivolatabu ena rawa ni vukei ira na veiwatini vaKarisito mera vosota na dredre ena “iotioti ni veisiga.” (2 Tim. 3:1-5) E sa vakasalataki keda o Jiova ena nona Vosa talei ena ka meda cakava me vinaka qai marautaki kina na bula vakawati, vakabibi nida tomani ira tiko na nona dauveiqaravi ena sala e basika ina bula tawamudu.—Maciu 7:13, 14.


text:
Joni
Chapter 6
Ni sa oti na veika oqo, sa lako ki na wasawasa mai Kaleli o Jisu, na wasawasa mai Taiperia.
2 Era sa muri Jisu e dua nai wiliwili levu ni tamata, ni ra sa raica na veika lelevu sa cakava o Koya vei ira sa tauvimate.
3 Sa lako cake o Jisu kina ulunivanua, ka sa tiko vata kei ira na Nona tisaipeli.
4 Na Lakosivia, na nodra Solevu na Jiu, sa voleka mai,
5 Sa rai yani o Jisu, ka raici ira na lewe vuqa ni ra sa lako tiko mai Vua, sa tukuna sara vei Filipe, "Me voli mai vei na madrai me ra kana kina oqo?"
6 Sa tukuna o Jisu na veika oqo me vakatovolei Filipe kina, ni sa kila oti tu ga o Jisu na veika me na cakava.
7 Sa sauma vua o Filipe, "Me limasagavulu na dola na madrai ena sega ni veiraurau kei ira oqo, me rawa mada ga ni ra vakalalai?"
8 E dua vei ira na Nona tisaipeli o Adriu na taci Saimone Pita sa tukuna mai Vua,
9 E dua na gone e tiko oqo, sa tiko vua e lima na madrai kei na rua na ika lalai, na cava oqo vei ira na lewe vuqa sa wawa tu.
10 Sa qai vosa mai o Jisu ka vaka: "Cakava me ra dabe kece." Sa levu na vanua sa tu me ra dabe kina. Era sa dabe sobu, na tagane mada ga, e lima na udolu.
11 Sa taura na madrai o Jisu, ni sa vakavinavinaka oti, sa wasea sara vei ira na Nona tisaipeli, o ira na tisaipeli era sa wasewase sara vei ira sa dabe tiko; sa vakakina na ika me vaka na kena levu era sa vinakata.
12 Ni ra sa mamau na tamata, o Jisu sa tukuna sara vei ira na Nona tisaipeli, "Mo ni kumuna mai na veika sa vo, me kumuni kece sara."
13 Sa soqoni kece mai na kena vo ka vakatawani ena tinikarua na sova na vovo ni lima na madrai kei na rua na ika sa laukana vakavo tu.
14 O ira na tamata oqo, ni ra sa raica na veika sa cakava o Jisu, era sa tukuna: "Sa i koya dina oqo na parofita e dodonu me na lako mai ki vuravura."
15 Ni sa kila o Jisu ena nodra sa via tauri Koya vakaukauwa ka mera buli Koya me nodra tui, sa lako yani ki na dua na ulunivanua me tiko duadua kina.
16 Ni sa yakavi mai, era sa lako na Nona tisaipeli ki wai,
17 era sa vodoka e dua na waqa ka me muri wai yani vaka ki Kapenaumi. Sa buto tiko mai, ka e se bera ga ni yaco mai o Jisu.
18 Sa tubu cake na ua lelevu baleta ni sa liwa vakaukauwa tiko na cagi.
19 Ni ratou sa voce tiko me tolu se va na maile, e ratou sa raici Jisu ni sa lako tiko mai e dela ni wai ka sa volekata mai na waqa; e ratou sa rere vakalevu sara.
20 Sa vosa mai vei iratou o Jisu ka tukuna, "Sai Au ga oqo, dou kua ni rere.
21 E ratou sa kacivi Jisu mai ki na waqa, vakasauri sa yaco ki vanua na waqa.
22 Ena siga ka tarava, ni ra sa raica o ira na tamata sa tiko mai na tai kadua ni wai ni sa sega tale na waqa sa vo, na waqa ga e ratou sa vodo tiko kina na Nona tisaipeli, ka ra sa sega ni vodo vata kei Jisu, o iratou duaduaga -
23 Sa so tale na waqa era sa lako mai Taiperia, volekata na vanua era sa kania kina na madrai kei na ika ni sa vakavinavinakataka oti o Jisu -
24 ni ra sa sega ni raici Jisu na tamata, se ira na Nona tisaipeli, era sa lako mai ki Kapenaumi me vakasaqarai Jisu.
25 Era sa raici Koya mai na tai kadua ni wai, ka ra tarogi Koya, "Rapai o ni sa lako mai vakacava e ke?"
26 Sa sauma o Jisu ka vaka: "Sa dina sara, Au sa tukuna vei kemuni, o ni sa vakasaqarai Au sega ni baleta nai vakatakilakila, sa baleta ga ni o ni sa kana ka mamau.
27 Mo ni kakua ni oca ena vuku ni kakana ena oti yani, mo ni oca ga ena kakana sa tudei ka sega ni mudu, sa solia ga na Luve ni Tamata, baleta ni sa solia o Tamana na kena i vakadei Vua na Luvena.
28 Era sa tukuna vua na tamata, "Na cava me keimami cakava, me keimami cakava kina na cakacaka ni Kalou?"
29 Sa sauma vei ira o Jisu ka tukuna, "Oqo na cakacaka ni Kalou, mo ni vakabauti Koya sa talai mai vua na Kalou."
30 Era sa tukuna vua, "Na vakatakilakila cava o ni na cakava, me keimami raica ka vakabauti kemuni kina? Na cakacaka cava o ni sa cakava?
31 "O ira na tamai keimami era sa kania na Mana mai na vanua liwa; me vaka sa volai, "sa solia vei ira na madrai mai lomalagi me ra kania!"
32 Sa qai tukuna vei ira o Jisu, "Sa dina sara, Au sa tukuna vei kemuni, o Mosese sa sega ni solia vei kemuni na madrai mai lomalagi, o Tamaqu ga sa solia na madrai mai lomalagi."
33 "Ni sa madrai mai Vua na Kalou, o Koya sa lako sobu mai lomalagi, ka sa solia na bula ki vuravura."
34 Era sa tukuna Vua, "Turaga ni solia tikoga vei keimami na madrai oqori."
35 Sa tukuna vei ira o Jisu, o Au ga na madrai ni bula. O koya sa lako mai vei Au, ena sega tale ni via kana, kei koya sa vakabauti Au ena sega ni via gunu tale.
36 "Au sa tukuna oqo vei kemuni, ni kemuni sa raici Au, ia, o ni sa sega ga ni vakabauti Au.
37 "Na veika kece sa solia o Tamaqu vei Au, ena lako kece mai vei Au, ena sega sara ni dua me biu laivi.
38 "Ni'u sa lako sobu mai lomalagi, sega Ni'u mai cakava na lomaqu ga. Na lomai Koya ga sa talai Au mai.
39 "Sai koya oqo na loma i Tamaqu sa talai Au mai, o ira kece sa solia mai vei Au o Koya, me kua ni dua e yali, Me'u vakaturi ira cake ga ena siga mai muri.
40 "Oqo na loma i Koya sa talai Au mai, o ira vakayadua sa raica na Luvena, ka vakabauti Koya ena rawata na bula sega ni mudu, Au na vakaturi koya cake ena siga mai muri.
41 Era sa vosa kudrukudru ena vukuna o ira na Jiu, ni sa tukuna, "Oi Au na madrai sa lako sobu mai lomalagi."
42 Era sa tukuna mai, e sega beka ni o Jisu ga oqo na luvei Joseva kei Meri, na tamana kei na tinana eda sa kila vinaka. Me tukuna rawa vakacava o koya, "Sai Au sa lako sobu mai lomalagi?"
43 Sa sauma yani o Jisu ka vaka – "Mo ni kua ni vosa kudrukudru vakai kemuni."
44 "Sa sega ni rawa ni dua na tamata me lako mai vei Au, vaka vo kevaka sa vakayarayarataki koya mai o Tamaqu o Koya sa talai Au mai, Au na vakaturi koya cake talega e na siga mai muri.
45 "Era sa vola na parofita, era na vakavulici kecega mai vua na Kalou. O ira kece sa rogoca ka vuli mai vei Tamaqu era na lako mai vei Au.
46 "Sa sega ni baleti koya ga sa raica na Tamana, o Koya ga sa mai vua na Kalou; sai koya ga sa raica na Tamana.
47 "Sa dina sara, Au sa tukuna vei kemuni, o koya sa vakabauti Au, sa rawata na bula sega ni mudu.
48 "Sai Au ga na madrai ni bula.
49 "Era sa kania na mana na nomuni qase mai na vanua liwa, ka mate.
50 "Oqo na madrai sa lako sobu mai lomalagi, o koya sa kania na madrai oqo, ena sega ni mate.
51 "Oi Au na madrai sa bula tiko sa lako sobu mai lomalagi. O koya sa kania na madrai oqo, ena bula me Sega ni mudu; na madrai Au na solia – na yagoqu ga – o koya Au na solia me bula kina o vuravura.
52 Era sa veiba vakataki ira na Jiu ka tukuna "Ena rawa beka vakacava vua na Tamata oqo me solia vei keda na yagona me da kania?"
53 Sa tukuna vei ira o Jisu, "Sa dina sara, Au sa tukuna vei kemuni, vakavo sara ni kemuni sa kania na yagona na Luve ni Tamata ka gunuva na Nona dra, sa sega vei kemuni na bula.
54 "O koya sa kania na Yagoqu ka gunuva na Noqu dra sa tu vua na bula sega ni mudu, Au na vakatucaketaki koya ena siga mai muri.
55 "Na yagoqu sa kakana dina, ka wainigunu dina na Noqu dra.
56 "O koya sa kania na Yagoqu ka gunuva na Noqu dra sa tu vei Au, oi Au talega vua.
57 "Me vaka sa bula tiko o Tamaqu, o koya sa talai Au mai, Au sa bula tiko ena vuku i Tamaqu, sa vakakina o koya sa sucu mai vei Au, ena bula ena vukuqu.
58 "Sai koya oqo na madrai sa lako sobu mai lomalagi – sa sega ni vaka na mana era sa kania na nomuni qase ka ra sa mate kina. O koya sa kana mai na madrai oqo, sa bula ka Sega ni mudu."
59 Sa tukuna na veika oqori o Jisu ena vale ni lotu sa vakavuvuli kina o Koya mai Kapenaumi.
60 E vuqa na Nona tisaipeli ni ra sa rogoca mai vua na veika oqo, era sa tukuna mai – "Sa dua na ka dredre oqo, o cei ena kila rawa?"
61 Ni sa kila o Jisu na nodra veivosayaki na Nona tisaipeli ena vuku ni ka oqori, sa tukuna yani vei ira, "O ni sa leqa beka ena vuku ni veika oqo?
62 "Vakacava kevaka o ni sa raica na Luve ni tamata ni sa lako cake ki na vanua ea tiko ga kina e liu?
63 "Sai koya na Yalo sa solia na bula, sa sega ni yaga na yago. Na vosa Au sa vosataka vei kemudou sa Yalo, ka vaka vu bula.
64 "Sa so vei kemuni sa sega ni vakabauta," Ni sa kila o Jisu mai na i vakatekivu o cei sa sega ni vakabauta kei koya ena cakitaki Koya.
65 Sa tukuna o Jisu, "Au sa tukuna oti vei kemuni ni sega ni dua e lako rawa mai vei Au, vakavo, kevaka sa vakatara vua o Tamaqu.
66 Mai na gauna sara ga o ya, sa levu vei ira na Nona tisaipeli sa lesu tani mai vua, ka era sa sega tale ni lako vata.
67 Sa qai tukuna vei ira na lewe tinikarua o Jisu, "Dou sa via lako tani talega oi kemudou?"
68 Sa sauma yani o Pita, "Turaga me keitou lako tale vei cei? Sa tu ga vei Kemuni na vosa ni bula sega ni mudu."
69 "Keitou sa yaco talega me vakabauta ka kila, ni sai Kemuni na Karisito na Luve ni Kalou bula."
70 Sa sauma vei iratou o Jisu, "Sa sega beka Ni'u digitaki kemudou na lewe tinikarua, ka sa dua vei kemudou na tevoro?"
71 Sa vosa ena vuku i Jiutasa Isikarioti na luvei Saimone, ni sai koya ena volitaki Jisu, ka dua vei ira na lewe tinikarua.


text:
ITALANOA 23
Na Tadra i Fero
OTI tale e rua na yabaki, se kaivesu tiko ga o Josefa. A guilecavi koya sara tu ga na dautalowaini. Dua na bogi a rua na tadra i Fero, qai via kila na kedrau ibalebale. O raici koya ni moce tiko? Na siga ga a tarava e kacivi ira mai nona tamata vuku qai tukuna vei ira nona tadra, ia e sega ni dua e kila rawa na kena ibalebale.
Sa qai nanumi Josefa mai na dautalowaini. E kaya vei Fero: ‘Na gauna au a curu tiko kina e valeniveivesu, a tiko e kea e dua na turaga e rawa ni tukuna na ibalebale ni tadra.’ Sa qai tukuna o Fero me sereki mai o Josefa.
Ni tu e matana o Josefa e vakamacalataka vaka oqo o Fero na nona tadra: ‘Au a raica e vitu na bulumakau sa rairai vinaka qai yago vinaka, kei na vitu era suivotu sara. Ia, era kania na bulumakau yago vinaka na bulumakau suivotu.
‘Ena ikarua ni noqu tadra au a raica kina e vitu na sola sila matua ena dua ga na tolona. Oti, au qai raica e vitu tale na sola sila malai era ka lila. Ra qai tekivu tilomi ira na sila lelevu na sola sila lila.’
Sa kaya o Josefa vei Fero: ‘E tautauvata na kedrau ibalebale na tadra e rua oqori. Na vitu na bulumakau vinaka kei na vitu na sila matua e kena ibalebale na vitu na yabaki, kei na vitu na bulumakau suivotu kei na sila lila e vitu tale ga na yabaki. Ena vitu na yabaki ena levu kina e Ijipita na kakana qai vitu tale na yabaki ena dausiga.’
Sa qai tukuna o Josefa vei Fero: ‘Me lesi e dua na tamata vuku me raica na kumuni ni kakana ena vitu na yabaki vinaka. Era na qai sega kina ni viakana na tamata ena vitu na yabaki e tarava, ni sa na lailai kina na kakana.’
E taleitaka sara o Fero na vakasama oya, mani lesi Josefa me kumuna qai maroroya na kakana. Ena itutu oqo i Josefa e taravi Fero ga ena veiliutaki e Ijipita.
Ni oti e walu na yabaki ena gauna ni dausiga, sa raica o Josefa ni ratou lako tiko yani e so na tagane. O kilai iratou beka? O iratou na 10 na tuakana. E talai iratou tiko yani o Jekope na tamadratou i Ijipita, ni sa lailai na kakana mai Kenani. E kilai iratou rawa na tuakana o Josefa, ia eratou sega ga ni kilai koya. O kila na vuna? Ni sa qase o Josefa, qai sulumaka tu e dua tani na mataqali isulu.
Nanuma lesu tale o Josefa na nona tadra ni a se gone, ni ratou na mai cuva vua na tuakana. O se nanuma tiko na nomu a sa wilika oti oqori? Sa qai raica rawa o Josefa ni sa loma ni Kalou nona tiko e Ijipita, e tiko tale ga na vuna vinaka a talai koya kina na Kalou. Na cava o nanuma ni na cakava o koya? Da raica mada.


text:
NODRA VAKACEGUI NA LOLOSI
Ka Mo Namaka
Era kaya eso na kenadau ni duidui na ivakatagedegede ni lolosi, e tiko ga na sala e lolosi kina e dua. Vakacava e kena ibalebale qori ni so era sega ni rarawa sara vakalevu se ra kubuta tu ga? Sega. E rawa ni veivakacegui na nona lolosi e dua kei na nona vakaraitaka sara ga, ia e sega ni tukuni me dua sara na kena ivakarau me muri. Na vakatau ga vakalevu ena noda ivakarau vakavanua, itovo, ka eda sotava, kei na vu ni nona takali na wekada lomani.
VUNA E RAWA NI CA SARA KINA NA LOLOSI
Ni mate e dua, e levu era sega ni kila na ka mera cakava nira lolosi. Ia namaka tiko ni na veisau na ivakarau ni lomada, ena vakilai tale ga eso na veika dredre. Dikeva mada e vica na ivakaraitaki qo:
Rarawa na lomada. Ena tagicaki o koya e takali ni vakananumi vakalevu, qai veisau tale ga na ivakarau ni lomada. Ni vakananumi lesu na ka e dau cakava se ni tadrai ena vakavuna na rarawa. Ena kidacalataki se dredre me vakabauti nona takali. E kaya o Tinai ni nanuma lesu na gauna e takali kina vakasauri o watina: “Au veilecayaki, sega mada ga niu tagi. Na levu ni kena bikai au na rarawa e leka noqu icegu ena so na gauna. Au sega sara ga ni vakabauta nona sa takali.”
Nuiqawaqawa, cudru, qai ora na lomada. E kaya o Isoa: “Au cudru vakalevu kei na watiqu o Alena, ni oti nona takali na neirau gonetagane yabaki 24 o Eliki! Keirau kurabuitaka ni sega ni dau va qo e liu. E ora tale ga na loma i keirau, ni keirau nanuma ni a rawa ni keirau vukei koya.” E va tale ga qori na ka e vakila o Alipate, e tauvimate vakadede o watina qai mate. E kaya: “De dua au tamata ca qai vakalaiva na Kalou me yaco na veika rarawa qo. E ora sara ga na lomaqu, e vaka ga au beitaka tiko na Kalou ena ka e yaco.” E kaya o Koroi, sa cavuti oti mai: “Ena so na gauna au dau cudruvaka nona takali o Sofia. Au qai kila ni cala noqu rai, e sega ni bale vua nona mate.”
E vakaleqa na ivakarau ni vakasama. Ena so na gauna ena rairai veilecayaki qai sega ni vakaibalebale na ka e vakasamataka o koya e lolosi. Kena ivakaraitaki, de nanuma ni se rawa tiko ga ni vosa vua, vakila nona tiko se raici koya sa takali. Ena rawa ni ciri nona vakasama qai guiguileca. E kaya o Tinai: “Ena so na gauna ni caka tiko na veitalanoa, au liaca ni ciri tu noqu vakasama! E vaka me dau veiciciyaki tu niu vakasamataka na vu ni nona mate o watiqu. Dau vakavu rarawa sara ga ni yaco qori.”
Via tu taudua ga. O koya e lolosi ena tikotiko ca qai cudrucudru nira tiko eso tale. E kaya o Koroi: “Au dau tikotiko ca niu maliwai ira na veiwatini se o ira na dawai.” E nanuma lesu na wati Isoa, o Alena: “E dredre meu maliwai ira na dau talaucaka na leqa lalai era sotava ni vakatauvatani kei na ka keirau sotava! E tiko tale ga o ira na dau talanoataka na toso nei luvedra. Au marautaka na ka era tukuna, ia e dau dredre meu vakarogoci ira vinaka. Keirau kila vakaveiwatini ni bibi me toso tiko ga na bula, ia e sega ni rawa sara ga ni keirau cakava kina e dua na ka, se me keirau vosota na ituvaki qori.”
Tauvimate. Era sega ni dau moce se kana vinaka qai lutu na yagodra. E nanuma lesu o Eroni nona se qai takali ga o tamana: “E dredre meu moce. Au dau yadra cecekala e veibogi niu nanuma na nona takali o tamaqu.”
E nanuma lesu o Alipate na gauna e tauvimate tiko kina: “Vakavica noqu laurai vakavuniwai, ia e sega ni dua na mate e kune vei au. Au liaca nivakavuna tiko noqu tauvimate na noqu lolosi.” E qai oti na mate e tauvi koya tiko. E vukei Alipate vakalevu nona vakatulewataka me laurai vakavuniwai. Na lolosi e rawa ni vakamalumalumutaka na sotia ni yago, vakalevutaka na mate sa tiko rawa, se rawa ni laurai tale kina e dua na mate vou.
E levu na ka me na caka. E nanuma lesu o Isoa: “Keitou vakasavuya na nona takali o Eliki vei ira na weka, ira na itokani, nona boso ni cakacaka, kei na boso ni vale. Eso tale ga na ivola vakalawa e vakaleweni, oti sa qai laurai na ka e taukena. E vinakati kina na lomadei ni dau oca na vakasama, na yago, levu tale ga na rarawa ena gauna qori.”
Ia eso e dredre vei ira nira sa na tekivu cakava na ka a dau cakava o koya e takali. Qori na ka e vakila o Tinai, e kaya: “E dau vakacuru ilavo o Timoci qai qarava eso na ka vakabisinisi. Ia qo au sa na vuke, ena levu ga kina noqu lomaocaoca. Sega ni macala, au rawa ni cakava se sega!”
Na ituvaki sa cavuti mai cake me vaka na ivakarau ni lomada, vakasama, kei na yagoda, e vakaraitaka ni sega ni rawarawa noda dau lolosi. Qori ena vukei keda meda vosota, vakauasivi na mosimosi e vakilai ni takali e dua. Meda nanuma tale ga nida na sega ni vakila kece eso na mataqali rarawa e salavata mai kei na lolosi. Kevaka gona eda lolosi tiko da qai vakila ni mosimosi sara, eda na lomavakacegu nida kila ni dau yaco ga qori.
AU NA RAWA NI MARAU TALE?
Ka mo namaka: O na sega ni lolosi tu ga, ena seavu ni toso tiko na gauna. E sega ni kena ibalebale qo ni o sa sega tale ni qai vakananumi koya e takali se mo guilecavi koya vakadua. Ena seavu vakamalua na veika mosimosi o dau vakila. Ia ena rawa ni vakilai tale vakasauri ke o vakasamataka e dua na tikinisiga se nomudrau ivakananumi ni vakamau. Ena yaco na gauna sa na dei tale na lomamu, o sa na muria tale ga na ituvatuva o dau matau tu kina. Ena rawa ga qori ena nodra veivuke na lewe ni vuvale se o ira na itokani, kei na nomu muria eso na vakatutu mo vosota kina.
O na lolosi vakadede? Eso ena rawa ni vica toka ga na vula nodra lolosi, e levu ena taura e dua se rua na yabaki mera qai lomadei tale. Ia eso tale ena rawa ni dede sara. * E nanuma lesu o Alipate: “Au lolosi tu me rauta ni tolu na yabaki.”
E bibi na vosota. Cakava ga na ka o rawata ena dua na siga, me vakatau tale ga ena kemu ituvaki, nanuma tiko ni na sega ni tawamudu nomu lolosi. Vakacava e tiko na ka o rawa ni cakava mo vosota kina nomu lolosi, mo kua tale ga ni lolosi tu vakasivia?
E dau mosimosi dina nida lolositaka e dua
^ para. 17 E vica wale sara era na rairai rarawa vakalevu qai dede nodra lolosi. O ira va qori e kilai nira “lolosi vakabalavu” qai sega na kena iwali. E vinaka ga mera qaravi vakavuniwai.


text:
ITUKUTUKU NI VUNAU ENA YABAKI SA OTI
Serau Cake Tiko ga na Rarama
EDA vakabauta na lotu vaKarisito dina ni o Jiova e ivurevure ni rarama vakayalo. Qori na vuna eda dau masuta kina vagumatua me tuberi qai dusimaki keda na Kalou ena nona ‘rarama kei na dina.’ (Same 43:3) E butobuto tu vakayalo o vuravura, ia e vakararamataki ira tu ga na nona tamata na Kalou dina. Sa rauta me “vaka na rarama ni matanisiga” na nodra sala, “e serau cake tiko na kena rarama me yacova na sigalevu.” (Vkai. 4:18) E serau cake tiko ga na veivakararamataki i Jiova ena ituvatuva ni nona isoqosoqo, ivakavuvuli, kei na nodra itovo na nona tamata. Na cava eso na ka e se qai vakamatatataki ga qo vei keda?


text:
Era Tokona na Dausokalou Yalodina na iTuvatuva vaKalou
Era tokona mai vu ni lomadra na sokalou dina ena levu na sala
-
Era vakavakarau na lewenivanua ra qai marautaka na Soqo ni Valetabanikau ena kena ivakarau dodonu
-
E veisiga, era soqo vata na lewenivanua mera rogoca na Lawa ni Kalou, ra qai marau vakalevu
-
Era tusanaka nodra ivalavala ca, era kerea tale ga na veivakalougatataki i Jiova
-
Ra duavata ni muria tiko ga na ituvatuva vakalou
Tokona tiko ga na ituvatuva vakayalo:
-
Vakawatitaki ira ga era qaravi Jiova
-
Cau vakailavo
-
Vakatabuya na Siga ni Vakacecegu
-
Vakarautaka na buka ni icabocabonisoro
-
Era solia vei Jiova na isevu ni ka era tamusuka kei na imatai ni manumanu e sucu


text: 33 E vosa vei Jeremaia o Jiova ena ikarua ni gauna ni vesu tiko ena Raranivale ni Yadra,+ e kaya:2 “Qo na ka e kaya o Jiova o koya e bulia na vuravura, o Jiova e cakava qai vakataudeitaka, o Jiova na yacana,3 ‘Mo masuti au, au na rogoci iko, au na tukuna totolo vei iko na ka lelevu kei na ka dredre o sega ni kila.’”+4 “Ni qo na ka e kaya o Jiova na Kalou ni Isireli me baleta na vale ena koro qo kei na nodra vale na tui Juta e basuraki ena vuku ni viribai kei na iseleiwau,+5 me baleti ira na lako mera valuti ira na Kalitia, mera vakasinaita na vanua qo ena yagodra mate na tamata au vakamatea ena noqu cudru kei na noqu cudru levu, ena vuku ni nodra caka ca au vunia tale ga na mataqu mai na koro qo:6 ‘Au na vakaukauataki koya me bulabula vinaka tale,+ au na vakabulai ira, au na vakaraitaka vei ira na vakacegu levu kei na dina.+7 Au na vakalesui ira mai na bobula ni Juta kei na bobula ni Isireli,+ au na vakavinakataki ira me vaka e liu.+8 Au na vakasavasavataki ira mai na nodra ivalavala ca kece era cala kina vei au,+ au na vosota tale ga na nodra ivalavala ca kece kei na nodra cala vei au.+9 Ena noqu kina na yacana marautaki, ena vakacaucautaki, ena vakalagilagi e matadra na veivanua kece e vuravura era na rogoca na ka vinaka kece au vakarautaka vei ira.+ Era na rere, era na sautaninini+ ena ka vinaka kece kei na vakacegu au vakarautaka vua.’”+10 “Qo na ka e kaya o Jiova: ‘Oni na kaya ni lala na vanua qo, e sega kina na tamata se na manumanu, ena veikoro kece e Juta kei na gaunisala e Jerusalemi e lala, e sega kina na tamata se dua e tiko kina se manumanu, ena rogo tale11 na domo ni reki kei na domo ni marau,+ na domo ni taganevou kei na domo ni yalewavou, na domodra era kaya: “Moni vakavinavinaka vei Jiova ni lewe vuqa* ni vinaka o Jiova,+ e sega ni mudu na dei ni nona loloma!”’+“‘Era na kauta mai na isoro ni vakavinavinaka ina vale i Jiova,+ niu na vakalesui ira mai na lewenivanua era bobula me vaka ga e liu,’ e kaya o Jiova.”12 “Qo na ka e kaya o Jiova ni lewe vuqa: ‘Na vanua lala qo e sega kina na tamata se na manumanu kei na kena koro kece ena veico tale me nodra na ivakatawa mera vakadavora kina na nodra qelenisipi.’+13 “‘Ena koro ena veiulunivanua, ena koro ena vanua lolovira, ena koro ena ceva, ena vanua o Penijamini, ena yasayasa e Jerusalemi,+ kei na veikoro e Juta,+ ena lako tale na qelenisipi ena ruku ni liga i koya e wilika,’ e kaya o Jiova.”14 “‘Raica! Sa voleka mai na gauna,’ e kaya o Jiova, ‘au na vakayacora na vosa ni yalayala vinaka au tukuna me baleta na vuvale ni Isireli kei na vuvale ni Juta.+15 Ena veisiga oya kei na gauna oya au na vakatubura e dua na sulina* yalododonu+ vei Tevita, ena vakataulewa dodonu qai cakadodonu ena vanua.+16 Ena vakabulai o Juta ena gauna oya,+ ena bula vakacegu tale ga o Jerusalemi.+ Qo na yaca ena vakatokai kina: O Jiova na Noda Yalododonu.’”+17 “Ni qo na ka e kaya o Jiova: ‘Ena sega ni yali ena iyatukawa nei Tevita e dua na tagane me dabe ena idabedabe vakaturaga ena vuvale ni Isireli,+18 ena sega tale ga ni yali vei ira na bete era Livai na tagane me tu e mataqu me cabora na isoro kama taucoko, me vakama na isoro kakana, me vakacaboisoro.’”19 E vosa tale vei Jeremaia o Jiova, e kaya:20 “Qo na ka e kaya o Jiova, ‘Ke oni beca na noqu veiyalayalati me baleta na siga kei na noqu veiyalayalati me baleta na bogi, me kua ni basika na siga kei na bogi ena kena gauna,+21 ena beci kina na noqu veiyalayalati kei Tevita na noqu tamata+ me kua ni dua na luvena me veiliutaki vakatui ena nona idabedabe vakaturaga,+ kei na noqu veiyalayalati kei ira na noqu dauveiqaravi na Livai era bete.+22 Me vaka ga ni sega ni wili rawa na kalokalo ni lomalagi, se vakarautaki rawa na nuku ni wasawasa, au na vakalevutaka tale ga na kawa nei Tevita na noqu tamata kei ira na Livai era qaravi au tiko.’”23 E vosa tale vei Jeremaia o Jiova, e kaya:24 “O rogoca na ka era kaya tiko na tamata qo: ‘Ena biuta o Jiova na rua na vuvale e digia’? Era beci ira tiko ga na noqu tamata, era sega ni okati ira me dua na matanitu.25 “Qo na ka e kaya o Jiova: ‘Me vaka ga niu vakataudeitaka na noqu veiyalayalati me baleta na siga kei na bogi,+ na lawa ni lomalagi kei na vuravura,+26 au na sega sara ni biuta na kawa nei Jekope kei Tevita na noqu tamata, meu kua ni digitaka e dua na nona kawa me lewai ira na kawa i Eparama, Aisake, kei Jekope. Niu na kumuni ira na nodra bobula,+ au na lomani ira.’”+


text:
Jeremaia
Chapter 38
Ia o Setefaia na luve i Matani, kei Kitalaia na luve i Pasuri, kei Jukali na luve i Selemaia, kei Pasuri na luve i Malikaia, e ratou sa rogoca na vosa sa tukuna o Jeremaia vei ira kece na tamata, ka vaka,
2 "Sa tukuna o Jiova, 'O koya sa tiko e na koro oqo ena mate e nai seleiwau, kei na viakana, kei na mate dauveiveitauvi: ia o koya sa lako yani vei ira na kai Kalitia ena bula; ia na nona bula e nai toki ni valu, ena bula ga o koya.'
3 "Sa tukuna vakaoqo o Jiova, 'Ena soli vakaidina na koro oqo ki na liga ni nonai valu o tui Papiloni, ka ra na rawata.'"
4 A ra sa tukuna vua na tui o ira na turaga, "Me vakamatei mada na tamata oqo, ni sa vakamalumalumutaka o koya e na vosa oqo na ligadra na tamatai valu era sa vo e na koro oqo, kei na ligadra na tamata kecega: na tamata oqo sa sega ni segata na nodra vinaka na lewe ni vanua oqo, na nodra ca ga."
5 Sa qai tukuna o Setekaia na tui, "Raica, sa tiko ga vei kemudou o koya: ni sa sega ni cakava rawa e dua na ka vei kemudou o koya na tui."
6 Era sa qai kauti Jeremaia, ka biuta ki na dua nai keli nei Malikaia na luve i Ameleki mai na lomanibai ni vale ni veivesu: ka ra sa tukuci Jeremaia sobu e na dali. Ia sa sega na wai e nai keli, na lolobo ga: a sa tu o Jeremaia e na lolobo.
7 Ia ni sa rogoca o Epeti-meleki na kai Iciopea, e dua vei ira na euniki (matanivanua) e na vale ni tui, ni ra sa tukuci Jeremaia ki nai keli; ia sa tiko ga na tui e na matamata-ni-koro i Penijamini,
8 Sa lako yani o Epeti-meleki mai na vale ni tui, ka vosa vua ka vaka:
9 "Kemuni na noqu turaga na tui, sa caka ca o ira na tamata oqo e na ka kece era sa cakava vei Jeremaia na parofita, o koya era sa biuta ki nai keli; sa na mate ga maikea e na viakana: ni sa sega na madrai e na koro."
10 Sa qai tukuna na tui vei Epeti-Meleki na kai Iciopea, "Mo kauta mada e lewe tolusagavulu na tamata eke, ka mo dou la'ki vueti Jeremaia na parofta mai nai keli, de sa mate sara o koya."
11 Sa qai kauti ira na tamata o Epeti-Meleki, a ra sa curu ki na vale ni tui ki ruku ni vale-ni-yau, ka kauta mai kina nai sulu sa kadresu kei nai sulu vuca, ka tukuca sobu e na dali ki nai keli vei Jeremaia.
12 A sa tukuna vei Jeremaia o Epeti-mMeleki na kai Iciopea, "Mo kiriwana mada nai sulu vuca e na kirikiriwamu mei tatara ni dali." A sa kitaka vakakina o Jeremaia.
13 A ra sa yavi Jeremaia cake e na dali, mai nai keli: ka sa tiko ga o Jeremaia e na lomanibai ni vale ni veivesu.
14 A sa talaki o Setekaia na tui, ka kauti Jeremaia na parofita vua ki nai katolu ni curucuru kina valei Jiova: a sa tukuna vei Jeremaia o koya na tui, "Au na taroga vei iko e dua na ka; ka mo kakua ni vunia vei au e dua na ka."
15 A sa tukuna vei Setekaia o Jeremaia, "Kevaka ka'u sa tukuna vei kemuni, o ni na sega dina li ni vakamatei au? Ia kevaka ka'u sa vakavulici kemuni, o ni na sega ni vakarorogo vei au."
16 Sa qai bubului lo vei Jeremaia o Setekaia na tui, ka vaka, "Me vaka sa bula dina o Jiova, o koya sa cakava na yalodaru oqo, au na sega ni vakamatei iko, au na sega talega ni soli iko kina ligadra na tamata oqo era segata me ra vakamatei iko."
17 Sa qai tukuna vei Setekaia o Jeremaia, "Sa tukuna vakaoqo o Jiova, na Kalou ni lewe vuqa, na Kalou ni Isireli; 'Kevaka o ni na lako dina yani vei ira na tamata turaga nei tui Papiloni, ena qai bula na yalomuni, ia na koro oqo ena sega ni vakamai e na bukawaqa; ia o ni na bula, kei ira talega na nomuni mataqali.
18 'Ia kevaka o ni na sega ni lako yani vei ira na tamata turaga nei tui Papiloni, ena qai soli na koro oqo kina ligadra na kai Kalitia, ka ra na vakama e na bukawaqa, ia oi kemuni ena sega ni drotani rawa mai na ligadra.'"
19 A sa tukuna vei Jeremaia o Setekaia na tui, "Au sa rerevaki ira na Juta era sa vuki vei ira na kai Kalitia, de ra soli au kina ligadra, ka ra vakalialiai au."
20 Sa qai tukuna o Jeremaia, "Era na sega ni soli kemuni. Mo ni vakarorogo mada kina vosa i Jiova, ka'u sa tukuna vei kemuni: O ni na qai vinaka kina, ia ena bula kina na yalomuni.
21 "Ia kevaka o ni sa bese ni lako yani, sai koya oqo na vosa sa vakatakila vei au o Jiova:
22 'Raica, o ira kece na yalewa era tiko e na vale i tui Juta, era na kau yani vei ira na tamata turaga nei tui Papiloni, era na qai tukuna na yalewa o ya, "Era sa vakauqeti kemuni, ka ra gumatua o ira na wekamuni: sa lutu dromu ki na lolobo na yavamuni, ka ra qai vuki tani vei kemuni."
23 'Ia era na kauti ira kece na watimuni kei na luvemuni, vei ira na kai Kalitia: Oi kemuni talega, o ni na sega ni dro tani rawa mai na ligadra, ia ena tauri kemuni talega o tui Papiloni: Ia na koro oqo, o ni na vakavuna na kena vakamai e na bukawaqa.'"
24 Sa qai tukuna vei Jeremaia o Setekaia, "Me kakua e dua na tamata e kila na vosa oqo, o na qai sega ni mate.
25 "Ia kevaka era rogoca o ira na turaga ni daru sa veivosaki kei iko, ka ra lako mai vei iko, ka tukuna, 'Tukuna mada vei keitou na ka o sa tukuna vua na tui, kakua ni o vunia vei keitou, ia keitou na sega ni vakamatei iko; ka mo tukuna talega na ka sa tukuna vei iko na tui,'
26 "Mo qai tukuna vei ira, 'Au sa vakamamasu ga vua na tui, me kakua ni vakasukai au tale kina vale i Jonacani, de'u mate kina.'"
27 Ka ra lako kece mai na turaga vei Jeremaia, ka tarogi koya: a sa tukuna vei ira me vaka na vosa kecega sa vakarota na tui. A ra sa kua ni vosa tiko vua; ni sa sega ni kilai na ka oqori.
28 Ka sa tiko ga o Jeremaia e na lomanibai ni vale ni veivesu ka yacova na siga sa kabai kina o Jerusalemi: ka sa tiko kina ni sa rawai o Jerusalemi.


text:
DIGITAKI ME KAVETANITAKA NA TIMI NI SWIRE SHIPPING FIJIAN DRUA O NEMANI NAGUSA.
Written by Maikeli Radua on January 21, 2022
Nemani Nagusa…Picture: Fijian Drua
Esa mai digitaki o Nemani Nagusa me sa na kavetanitaka na noda matatimi ni Swire Shipping Fijian Drua ena sotasota ni Super Rugby Pacific ka na tekivu tiko ena vula mai qo.
Sega ni kavou vei Nagusa na i tutu va kavetani baleta ni a sa kavetanitaka oti na Timi ni Fiji 7’s Team kei na Fijian Warriors.
Tukuna o Nagusa ni dua na dauqito rakavi ka dau raica cake tu o koya oya o Richie Mckaw mai na timi ni Crusaders, ka ni dua talega na timi ka dau raica cake tu o koya ena sotasota ni Super Rugby oya na timi ni Crusaders.
Na timi ni Swire Shipping Fijian Drua ena qito tiko kei na Timi ni Waratahs ena i ka 18 ni Veverueri ena 8:45pm ka na vakayacori na qito mai Sydney.Ena mai dua tale tikoga nodratou qito ena noda vanua kei na timi ni Highlanders ena i ka 30 ni Evereli ena ANZ Stadium e Suva.
Kena i tukutuku matata o na rogoca tikoga ena Vitifm 92.2FM/92.6FM/92.0FM.


text:
Noda Soli ka ni Veivuke
E rua na mataqali veiqaravi eda vakaitavi kina na lotu vaKarisito. Dua, na “itavi ni veivakaduavatataki” se na noda vunau kei na veivakavulici. Kena ikarua, na noda “soli ka ni veivuke” vei ira na tacida. (2Ko 5:18-20; 8:4) E okati gona ena noda veiqaravi tabu na noda vukei ira na tacida era leqa tu. Nida veivuke, eda
-
vakarautaka na veika era gadreva na tacida.—2Ko 9:12a
-
vukei ira mera tomana tale nodra ituvatuva vakayalo, qori mera gumatua tale ena vunau mera vakacaucautaki Jiova.—2Ko 9:12b
-
vakalagilagi Jiova. (2Ko 9:13) Na vakacoko e dua na ivakadinadina levu vei keda kece, wili kina o ira na sega ni taleitaki keda